Jon Etxabe 2019/04/19 09:44\nAlemania 96: Mosela bailara: Cochen, Eltz, Bad Kreuznach, Meisenhein, Mozingen, Worm, Speyer.\nDena da hesola-basoa, dena mahastia, lur arreko maldetan, Arrasatetik Debarainoko errekarro eta medi-bueltan pinua bezala. Errepidetik mendian gora eta errepiderantz mendian behera, mahatsa eta tresneria garraiatzeko jarritako kable sendoak; eta kremailera sistemaren bidez gizona gainean zaldun delarik gora-behera dabiltzan plataforma nanoak ere. Lorontzi bihurtu dituzte dolare zaharrak etxaurretan, baita apaindura deigarri bezala ere herri sarreretan.\nLuze dautza herritxoak ibaiaren bi ertzetan, teilatu beltz eta horma zuriak kontrajarriz hemen ere; turismotik eta mahastietatik, Mosselatik eta menditik, uretik eta lurretik, bizi diren herritxoak.\nMotel doa Mossela, joan ere ba ote doan pentsaraziz; bere geldiak, ez du Rhinaren grazia eta bizitasunik. Ibai arina da Rhina, doana, bidea egiten ikusten dena. Mossela hilagoa da, tristeagoa, aspertuagoa, bere bi ertz berdeen tartean ia ez baitabil garraio-ontzi edo turista-garraio kalatxoririk. Presek egiten dute batez ere zabala eta betea Mossela ibaia, esklusek ahalbideratzen dute garraio-ontziek uraren hiruzpalau metroko garaiera ezberdina gaindituz gora edo behera egin ahal izatea. Koblenzera hurreratuz hasten dira agertzen gazteluak mendi tontorretan, herriak suspertu eta ibaia alegeratzen.\nTraben-Trabach: eragozpenak izan ditugu hirian, kaleberritzen baitabiltza desbideraketa korapilatsuak sortuz. Zubi ederra izanen zen aliatuek suntsitu zuten gerra aurreko zubi hura; ertzetako zubizaintzako gaztelutxo eta gotorlekua soilik geratzen zaizkio arruntagoa eginez zubi berri arrunta.\nZubi berri asko da inguru honetan, Rhin gainetik ez bezala. Aliatuek lehenengo bonba eta lehergailuz bota zituzten zeuden zubiak, eta berriak eraiki ondoren, demokrazia eta askatasun honen defentsarako.\nAsko nahastu eta erabiltzen dute kolore zuria eta teila kolore ezberdinak teilatu beltzeko eliza dorreetan, baita dorre luzeetako hormetan ere,.\nCochen. Turista aldrak betetzen du ibai eta errepidearen bide berdina egiten duen eta dena denda den kale luzea. Gaztelua: bikaina eta dotorea, berak gordetzen du herria gainaldetik. dager S. Kristobal: urre koloreko mosaiko erraldoia, gazteluko horman behetik ikusgai, bidaiarien parajea dela erakusten du, itsas bidaiarien parajea agian. Harresi-atea: arbel harrizko gotor sendoa, hiria gazteluaren inguruko hiribildua zela erakusten digu. Kale erdian, oinezkoari arkua eskainiz, txapel ortodoxoa duen dorre garaia, herri osoan gailen. “Sireno” edo sirena-har bizardun naif xarmantak eusten dio etxe baten irtentxoari. Argazkian harrapatzeko betarik eman ez diguten bertako jantzi berdea zeramaten hiru atso pospolinak izan dira azken ezustea herrian.\nEmakumeek lantzen dituzte batez ere bailarako baratzak, ortutxo oso zainduak dira. Gizonak fabriketan dabiltza nonbait lanean edo; agian, beste zereginen bat dute.\nKoblenzara hurreratuz agertu eta desagertu egiten zaigu orain arte lagun izan ez dugun trenbidea.\nObalatuak ordez, borobilak dira bukoiak eskualde honetan. Garagardoak ematen badio ere Alemaniari sona eta fama, mahastia eta ardoa besterik ez dago Mossela alde honetan.\nKanpin lekuak bere familia muntaiekin dira sarriak bailara guztian. Astebururako jauregi bihurtu du hainbatek etxola edo karabana eskualdeko kanpalekuetan.\nBestaldean itsasoa aurkitu behar dugula dirudi askotan itsasadar tankerako Mossela zabala ikusiz.\nEltz. Ipuinetako gaztelu erraldoia baso erdiko zulogune batetan, bera da bertako altxorra. Izugarria. Ia pikutara joan zaigu bidaia, gaztelura hurreratu asmoz, behatoki eroso baten bila, mendi-bidetik egin dugunean. Aldatsean, gurpilak irristaka, dena lokatz, lohi, pentsa dugu bertan geratzen ginela, baina oraingoan ere atera gara. Onik gainera.\nMendiarte sakona lotzen duen luze baino garaiago den autobiaren izugarrizko zubi batean sartu gara etxeranzko autobidean.\n98 kilometro ondoren barazki platerkada bat jatera azaldu gara zarpail itxurarekin afalondoko kafea, ardotxoa edo gozokiren bat hartzera bezeroa txukun agertzen den jantokira.\nMaiatzaren 8a. Asteazkena. 8.a-A:7.a\nOilarrak egunsentia lez, esnatu dira kanpaiak dilindaka eguzkia esnatzeaz batera, auskalo ze santu-egun dela eta.\nAleman denek ez dute ikasi maskuria hustu ondoren komuneko kateari tiratzen edo uraren botoia sakatzen.\nAlemanian ere erabili ohi dituzte neskak iragarkietarako; amutzat darabil emakumea gizarte honek.\nHerri bateko sarreran zaku batez egindako panpina erraldoi adeitsuak ematen dio ongietorri irribarretsua bidaiariari. Polita. Imajinazioa, ez da beti gizakiaren ahalmen herdoildua.\nGaur ulertu naiz lehenengoz ingelesez nire antzera trakets moldatzen zen batekin. Denak du bere hasera.\nOkindegi, gozotegi eta jelateri asko dago inguru honetan; ia herri guztietan aurkitzen dugu, txikietan ere; alemaniarrak izozki zaleak direlako nonbait.\nRhin barrualdeko arratsalde-pasa dugu gaurkoa ere, atzoko lehen zatiaren antzerakoa, turista ibili ohi ez den herrietatik zehar.\nBad Kreuznach. Bitan zatitzen du herria Nahe ibaiak. Gainean bi etxe dituen zubi pospolin batek lotzen ditu ibaiaren bi ertzak. Alde batera herri zaharra dago zurezko etxe xarmantekin, beste aldera edozein lurraldekoa izan daiteken nortasunik gabeko herria; alde berrian izan dugu lagun, kale nagusiko trafiko-zurrunbiloan, sutarako trokotez betetako erremolkea zeraman baserritarra eta traktorea: kontraste bitxia. Antzinako etxea dorrez gordea, pertsonaia ezberdineko brontzezko gizairudi irrigarriak han-hemenka barreiatuta herriak bere buruari barre egin nahi balio bezala, bestelako eskultura moderno zehazgaitz ugariak parkea izan nahi duen erreka ondoko zelaian, Faustoren etxe pinpilinpauxa, presa ibaian zeharka, eta ubidea: ibilaldi atsegina izan da.\nBainuetxea du. Bad. Bainuetxeari lotuta bertako ezaugarri diren zurezko eraikuntza arraroak, bereziak, bitxiak: hogei bat metro dira luze, hamar bat garai, apaletan bezala eratuta; orma ilun bat bailitzan tolestuta daude abar antzerakoek barrualdea beteaz, gaztelutxo edo dorretxo baten itxura emanaz gailurrari; dozena erdi bat horrelako gaztelutxo ageri ziren errepidetik. Ur jarioa ikusten zaie eta "gatzaga" deitzen diete; "gatzuretan" jarriz nolabaiteko bainu edo tratamendu berezia ematen dute bainuetxean, eta horrekin lotuta daude nonbait eraikin bitxiok.\nEtxea zuten egina kaxa handi batez bi umek kale ertzean, ezin pozago jolasteko, askori falta zaion irudimena erakutsiz.\nHaizpe gorri batean goaz, Nahe ibaiaren albotik. Guretzat da errepide osoa, Nahe ere, presaren bidez doa handi eta zabal. Harri gorrizko zubi ederra eta zurezko etxe beltz handia bakardade hauetan aurkitzeak ere eman dio bizitasuna bidaiari. Berdea dago dena, moztu gabe daude errepide alboko zuhaitzak, arbola eta soro artean, antzinako pinurik gabeko Euskal Herrian geundeke noizbehinkako teilatu beltz luzeengatik ez balitz. Ikusi ere ikusi dugu Euskal Herriko etxe bat: trenbideko geltokia, ia herrialde orotan dira antzerakoak nonbait herritxoetako tren-geltokiak.\nLasaiak, erakargarriak, patxadakoak dira herriak, udalekuak dirudite, txukuntasunagatik agian. Industriatik bizi ez diren herriak dira hauek, baina ez dirudi lurlantzetik bizi direnik ere, inguruari begiratuz nekazari herriak diruditen arren. Agian komertziotik bizi dira, baina ez da dendarik ikusten. Baserritar txukunak dira segur aski.\nGlan erreka erdi-erditik, belardi eta garitza den bailara berde ederrean goaz.\nMeisenhein, dorre baten arkupetik pasabidea duen ibaiak babestutako herri nahiko hila eta arrunta. Antzinako etxeak miretsiz gozatu dugu jelatua, kaleetan ibiltari. Galtzadarriz zeuden kaleak bere garaian, galipotez estali zituzten gero galtzadarriok, baina erabat harrotu zaie galipota, dena da zulogune gaur egun.\nMapa normaletan agertzen ez diren herrietatik gabiltza, Euskal Herriko lehengo errepide zaharrak gogoratzen ditugu: hondatuta, dena da adabakia, ez da suduperik heldu honaino. Herriek ere nekazari-herri itxura hartu dute barrualde edo hiriengandiko urrutialde hauetan: etxe xumeak, baratzak etxe bueltan, egurra pilatuta kanpoan, loteak gertatuta, eta ahalegin guztiak arren abandonaturiko nekazari itxura galdu ez dutenak, agintariek beti utziak izan dituzten herritxo pobreak.\nRdensheinekoen antzerakoak dira hemengo mahastiak, hesola baxuak dituzte hauek, batetik bestera hiru hari ilarekin elkartuak, bertan kimu berriak lotu ahal izateko. Hesola garaiak dira Mosselako mahatsondoak, mahatsondo bakoitza hesola batera biltzen delarik, goranzko kimuak alboetara borobil bat eginez lotuta. Sulfatatze garaia da. Modu ezberdinez deragite: eskuarekin eragiten zaion betiko bizkarreko tramankulua erabiliz batek, errepidean depositu handia jarrita traktore gainetik gomazko tutu malgu baten bidez zabalera handira helduz beste batek, bazen traktoretxotik bi aldeak sulfatatuz ilara artean zebilenik ere. Ez dakit nekazariaren diru ahalmenaren, sailaren zabaleraren ala lurraren zailtasunean dagoen teknika ezberdinen erabilera\nMozingen. Baditu lauzpabost antzinako etxe apartak. Balkoi eta leiho ertzetako taila naif apalak izan dira ezusteak. Oso hila zegoen.\n158 kilometroen ondoren agur esaten hasiak gara inguruari: azken aldiz entzun ditugu baporeen zurrumurruak, azken aldiz agurtu ditugu ontzi zurietan doazen turistak.\nMaiatzaren 9a. Osteguna. 9.a-A:8.a\nUsai txarra, kiratsa ere, dario kakari Alemaniarren ere.\nEzinduentzako begirune handia dute Alemanian, aparkaleku asko dago beraientzat eta errespetatu egiten dira gainera esparruok; beraientzat gune bereziak eta zerbitzu erosoak iragartzen dira autobideko atsedenlekuetan.\nBera bi halakoa bihurtzen da denda jasotzean bustia dagoenean. Ia ez da euririk baina bustita gaude, zirimiriaren bustiaz. Euripean heldu ginen hona, bustia jaso behar izan dugu ere denda alde egiterakoan, gaueko zaparradaren ondoren; blai dago ingurua ere; gaueko jantzien gainean berogarri gehiago jarrita, Rhin ibaiari nostalgiaz agur eginez utzi dugu lurraldea.\nZuhaixkak eta sastraka ditu alboetan autobideak, begiak errepidera mugatzen ditu, ezin dugu, beraz, ingururik ikusi.\nRatplaz edo atsedenleku asko ditu autobideak, bakunak, ez Frantziakoek haina mahaiez hornitutako zabalgune berdeekin; zerbitzu minimo ondo zaindutako txukunak dituzte. “rat” ote “atsenena” alemanez.\nWorm: zubi gainetik ikusgai, Lutero dela-eta Historiatik ezaguna zaigun hiriaren albotik pasa gara; etxe baxuko hiri izugarri zabala ikusten da, katedral famatua urrutira erraldoi.\nMendiak han oso urruti mugatzen duen zabalgune mugagabea azaltzen zaigu autobideko hesia zabaltzen denean, dena belar eta gari, etxe altutxo bakarrak noizbehinka, herri sarriak han-hemenka, makal ilarak errekastoak izango direnen erretenetan, zuhaitz sarriak, sastrakak soloen hesi. Ebakidura eta adabakiz josita, nahiko triki-trakakoa da errepide zorua.\nArto-sailak, patata-sailak, zainzuriak uste ditugunak erreten zuzen luzeetan ereinda. Zabalak dira sail denak, ez dago nonbait inguru honetan nekazari txikirik. Urkia eta txanka-luzeko pinu basoak daude bazterretan.\nZirkulazio trinkoagoa, korapilatsuagoa, biziagoa dakar hiri hasiak bere inguruan.\nDietengatik gure Historia ikasketetako Espira ezaguna. Gradu bateko hozberoarekin eman digu ongietorria. Rhin ertzean dago; ez zaio garraio joan-etorri handirik ikusten ibaiari. Nabarmenagoa da hemen Ejertzitoaren nonahikotasuna. Garajea bailitzan, hegazkin museo edo zerbait antzerakoa ikusi dugu sarreran bertan.\nHarro da hiria bere katedralaz. Europako erromaniko ederrenetakoa omen, handiena behintzat izan daiteke, erraldoia baita bai goieran, bai luzeran, bai zabaleran. Harri gorrizkoa, ez da ohituta gauzkan erromaniko txiki potxolo bitxia. Lau dorre garaik, absideko sabaiaren irtenek, buelta osoko teilategalpeko arkutxoek, ederra egiten dute kanpotik. Dena zutabe eta arku du barrua, baina aldi berean erabat austeroa. Goian Jesukristoren bizitza kontatuz dituen buelta guztiko pinturak ezik ez du inolako apaingarririk, ez harri landurik. Nabarmenki goian duen presbiterioa bera da gurutzadura. Gurutzaduraren azpi osoan kripta, zabala eta altua, zutabe borobil sendoekin; “ezkutatzen”, txikitako "a escondites"era jolasteko leku aproposa; harri argi eta gorrizko arkuteri sarriak Cordobako Mezkitaren jitea damaio; kripta barruko solairu altuago batean harrizko hilobi piloa, arraia edo erretentxo batzuk ezik inolako zizelaketa edo apainduriarik gabe austeroa, eliza bera bezala. Zabala eta garaia du elizpea, kapitel landu eta estatuez loratuta.\nBada katedral aurrean urre koloreko hizkidun aska handia, non ardoa botatzen duten hiriko Gotzaina izendatzean: kupelak beharko dira betetzeko, betetzen badute behintzat; jauntxoen errito soila izanen da ala uzten ote dute herriak bertatik edan dezan egun horretan. Katedralaren aurrez aurre, izan ziren harresietatik gelditzen den teilatu beltz zorrotzeko dorre tantaia, esfera beltzean urre koloreko orratz-zenbakiak dituen ordulari erraldoia horman eta atea zen arkupe puntazorrotz nahiko meharra oinean.\nTarte kale zabala da katedrala eta hiriko atearen artekoa, herriko bihotza, Maiatza zuhaitza eta eraikuntza ederrez dotoreagoa.\nHiri guztietan dager "trotamundos", clochard edo horrelako bizardun graka darion eskalekoren bat, katedraleko ateetan batez ere. Hemengo katedralak ez zuen clochard-ik, limosna eskatuzko gizontxoa bai.\nBetiko eta deneko salgaiak eskainiko saltoki arruntak dira hemengoak, ez da aberatsaren turismo-gunea, inguruko herrietako biztanleria da hemen dabilena, turista peto nagusiak eta eskolaume zein eskolagazteak ere ugariak dira, katedralean batez ere.\nNorabide letreroen esklaboa da edonon atzerritarra, autobide eta errepidean norabidea da bidaiari kanpotarraren ia ardura bakarra, ihes egiten baitizu adi ez bazaude, urrutiraino, hurrengo irteeraraino, egin ere ihes zoazen herriak.\nMarasma-sarea dirudite Renaniako lautadetan argindar poste eta kableek, hainbeste ageri baita.\nTuterakoa baino hiru aldiz handiagoa den kableak gorriz pintatutako zubia izan zaigu interesgune bidean.


Heriotza garaiturik hilen artetik piztu zen Kristoren bakea izan bedi zuekin.\nEukaristian biltzen garen bakoitzean «Jaunaren oroigarria egiten dugu, Bera etorri artean». Kristok heriotza garaitu duela ospatzen dugu.\nGaurkoan hildako fededun guztiak oroitzen ditugu. Haiek eta guk, elkarrekin, Kristoren gorputz bera osatzen dugu. Guk haien alde otoitz egiten dugun bezala, haiek ere otoitz egiten dute gure alde. Oroipen eta batasun ezaugarri den Meza Santuak lagun diezagula jarrera hauek gureganatzen.\nSenideok, apaltasunez beterik jo dezagun errukiaren iturrira eta eska dezagun gure bekatu guztien barkamena:\nErruki dakigula Jainko guztiz ahaltsua eta gure bekatuak barkaturik eraman gaitzala betiko bizitzara.\nErruki, Jauna... Kristo, erruki... Erruki, Jauna...\nBihotz onez entzun, Jauna, gure eskariak,\neta sendoago egizu, arren,\nzure Seme hilen artetik piztuagan dugun fedea,\ngure senide hilak piztuko diren itxaropena ere\ngugan sendoagoa izan dadin.\nZure Seme Jesu Kristo gure Jaunaren bitartez,\nZurekin eta Espiritu Santuarekin batean\nJainko eta Errege bizi baita gizaldi eta gizaldietan.\nZu zara, Jauna, fededunen bizia,\nZu zitzoen zoriona;\nZuk salbatu gaituzu zure Semearen heriotza eta piztueraz;\nerruki zaitez hildako gure senideez,\neta Kristogan piztuko garela sinetsi duten ezkero,\ngoza dezatela betiko zoriona.\nJauna, zure Seme bakarra piztu egin zenuen,\nheriotza garaiturik, zure erreinuan sar zedin;\negizu, hildako gure senideek ere,\nberen izate hilkorra garaiturik,\nbetierean ikus zaitzatela Zu,\nberen Egile eta Salbatzaile Hori.\nHitzaren liturgiari oharpena\nJainkoaren Hitza ez da jardun hutsa. Promesa da: itxaropenera dei egiten gaituen promesa. Agindu zaiguna, gertatu da dagoeneko Kristogan, eta gugan ere gertatuko da Harekin bat eginda gauden heinean.\nIrakurgaiak: Hileta-mezarako ematen diren irakurgaietatik aukeratu behar dira gaurko irakurgaiak. Guk jarraian datorren homiliarako hauek aukeratu ditugu: Job 19, 1. 23-27; Erm 5, 5-11; Jn 6, 37-40).\nGehiago edo gutxiago denoi gertatu zaigu heriotza gertutik bizitzea. Eta zenbaitetan harritu egiten gaitu gaixoak heriotzaren aurrean duen jarrerak: bizi izandako guztia eskertuz eta ingurukoei maitasuna agertuz. Lisieuxko Santa Teresaren hura etortzen zaigu gogora: «Ez naiz hiltzen, bizitzan sartzen baizik».\nJesusengan sinestea, bidea, egia eta bizia den Harekin aurkiztea da. Jesu Kristorekin bat eginda bizi denak, uste sendoz itxaro du, bizitza eder hori ezin daitekeela sekula buka. Jainkoaren maitasunetik bizi da, eta maitasuna ez da sekula itzaltzen, ez hiltzen. «Norbait maitatzea, “zu niretzat ez zara inoiz hilko” esatea da» (G. Marcel). Horixe esaten didate Jainko Aitak eta Jesusek, beraienganako fedea berritzen dudan orotan. Gure Jainkoa biziaren Jainko da, Harengan dugu bizi betea, betiko bizia, inoiz amaitzen ez dena (Jn 6, 37-40).\n«Bizitza ez dela bukatzen, aldatzen baizik» (Hilen 1. prefazioa) egiaz sinesten dugunean, galdu egiten dugu heriotzarekiko beldur zentzugabea. Eta gai egiten gara Kristori gure bizitza eskaintzeko. Baita etsaien alde emateko ere (Em 5, 5-11). Maitasun eskaintza hori da gure itxaropenak hutsik egiten ez digula sinestarazten diguna. Gure itxaropena ez da geroko bizitzari begira bakarrik jartzen, baizik eta bizitza hori aurreratzen digu hemen: maitasun-bizitza. Maite dugunean heriotza garaitzen ari gara eta gauza bat agerian jartzen dugu: heriotzak ezin dezake ezer maite duenaren aurka.\nJob berak, Jainkoarekin eztabaidan bizitza igaro zuen, “hilik bizirik”... baina konturatu zen bere egoera lazgarria ezin zitekeela Jainkoaren azken hitza izan. Bestela Jainko krudela litzake. Horregatik, azkenean, bere ezintasunetik otoitz egiten du Jobek eta Jainkoa aitortzen: «Badakit nire biziaren babeslea bizi dela» (Job 19, 1. 23-27). Bizia dugun bitartean itxaropena behar dugu. Nire salbatzailea bizi bada, ez nau eskutik utziko heriotzaren menpe. Kristok gure alde erantzun du. Bere bizia emanez erantzun du. Horregatik, itxaropenez bizi gintezke. Gure bizia, dagoeneko, hilobitik askatua dago.\nSalbamenaren oroigarria den Eukaristia ospatzean, gure senide hilen alde otoitz egiten dugu. Haiek oroitzen ditugu, bat egiten dugu, nolabait, beraiekin. Kristori eskatzen diogu, hitz eman digun guztia, itxaro dugun guztia, sinesten dugun guztia gerta dadila gure senide hildakoentzat. Bere ondotik gure laguntzaile izan daitezen denok batean Aitaren etxean bat egingo dugun bitartean.\nJainkoaren herriaren otoitza\nEgiogun otoitz konfiantzaz beterik errukiaren Aitari eta eska diezaiogun Jaunagan hil diren gure senideen betiko atsedena:\nKristok, bere heriotzaz heriotza suntsitu eta bere piztueraz mundu guztiari bizia eman zionak, eman diezaiela argia eta betiko zoriona gure anai-arreba hildakoei.\nKristok, errukiaren maisuak barka diezazkiela hildakoei, gogapen, hitz eta egitez eta egin beharrak ez eginez egin zituzten bekatu guztiak.\nKristok, Eukaristiako ogiaz eta Liburu Santuko hitzaz janaritzen gaituenak, sendo dezan Eliza santua, tristeziaren eta ezin-ulertuaren kateekin loturik daudenentzat poz eta argi izan dadin.\nKristok, bere mahaiaren inguruan bildu gaituenak, bil gaitzala gero ere, hildako zintzo guztiekin batean bere erreinuko mahai santuan, gizaldi eta gizaldietan Jainkoa ikusi eta gores dezagun.\nEntzun gure otoitzak, Jainko Jauna, zabaldu Zure Erreinuko ateak gure senide hildakoei, Kristo Jaunaren piztuera aintzatsuan parte izan dezaten betiko. Errege bizi baita gizaldi eta gizaldietan.\nIreki iezaiezu, Jauna, hildako gure senideei\nargi eta bake den zure etxea,\nhaien alde ospatu baitugu pazko-sakramentu hau.\ngugatik hil eta aintzaz piztu zen\nzure Semearen sakramentua harturik,\ngure senide hilen alde eskatzen dizugu:\nKristoren pazko-misterioan garbituta,\nzorion betea iritsi dezatela piztuera egunean.\nEskaini dizugun opari honen bidez,\nisur ezazu, Jauna, zure erruki ugaria\ngure senide hilen gainera;\neta Bataioan zure grazia eman zenienei\nemaiezu orain betiko zorionaren betea.


38 kasu berrirekin, 78 kutsatu daude uneotan bailarako adinekoen egoitzetan - Debagoiena - Goiena.eus\n38 kasu berrirekin, 78 kutsatu daude uneotan bailarako adinekoen egoitzetan\nJon Irizar Aranguren 2022-01-10 17:25\nEskoriatzako Jose Arana egoitza, artxiboko irudi batean.\nGipuzkoako Foru Aldundiak argitaratutako datuen arabera, pasa den eguaztenetik 115 positibo berri hauteman dira probintziako adinekoen egoitzetan; horietatik 38 (%33), Iturbideko, Mizpirualdeko, Jose Aranako eta San Martingo egoitzetan. Orotara, 317 egoiliar daude kutsatuta Gipuzkoan, eta 78 dira bailarako egoitzetakoak.\nGizarteko datu orokorren bidetik, Gipuzkoako adinekoen egoitzetako kutsatze kopuruek ere goranzko joerari eusten diote. Hots, urtarrilaren 3an 135 kasu aktibo zeuden, 251 ziren kutsatuak joan zen eguenean, eta gaur, berriz, 317 egoiliarri atzeman zaie birusa. Urtea hasi zenetik, beraz, ia hirukoiztu egin da kutsatu kopurua.\nBailarako egoitzak dira gorakada horren adierazle. Bost zentrotan daude uneotan kutsatuak: 35 Arrasateko Iturbiden, 17 Oñatiko San Martinen, 14 Bergarako Mizpirualden, 10 Eskoriatzako Jose Aranan eta 2 Arrasateko Benito Mennin. Orotara, 78 egoiliar. 38, gainera, eguaztenetik gaur arte atzeman diren kasuak dira; zehazki, 13 positibo berri izan dira Iturbiden eta Mizpirualden, 10 Jose Aranan, eta 2, berriz, San Martinen.\nSendatu eta hildakoak\nTxanponaren beste aldean, baina, sendatu eta hildakoen datuak daude. Azken lau egunetan 3 egoiliar hil dira Gipuzkoan, kutsatu guztien %0,9a. Gaitza pasa dutenei dagokionez, 46 egoiliar izendatu ditu Aldundiak sendatu gisa; horietatik 4 dira bailarako egoitzetakoak (2 Oñatiko San Martinen, eta bana Bergarako Mizpirualden eta Aretxabaletako Debagoiena egoitzan).


Daturen bat gaineratzen baduzu, egunaren lotura segi dezakezu han ere sartzeko. Eskerrik asko! 2009. urtea (MMIX), 2008aren ondoren eta 2010aren aurretik dagoena, hain zuzen. Gregoriotar egutegian ostegunez hasitako urte arrunta da. Hurrengo ospakizunen urtea da 2009a: * Idiaren Urtea, txinatar horoskopoari dagokionez. * Astronomiaren Nazioarteko Urtea, NBEren arabera. * Adiskidetzearen Nazioarteko Urtea, NBEren arabera. * Zuntz Naturalen Nazioarteko Urtea, NBEren arabera. * Giza Eskubideen Ikasketarako Nazioarteko Eguna, NBEren arabera. * Gorilaren Nazioarteko Urtea, NBEren arabera.\nDaturen bat gaineratzen baduzu, egunaren lotura segi dezakezu han ere sartzeko. Eskerrik asko! 2009. urtea (MMIX), 2008aren ondoren eta 2010aren aurretik dagoena, hain zuzen. Gregoriotar egutegian ostegunez hasitako urte arrunta da. Hurrengo ospakizunen urtea da 2009a: * Idiaren Urtea, txinatar horoskopoari dagokionez. * Astronomiaren Nazioarteko Urtea, NBEren arabera. * Adiskidetzearen Nazioarteko Urtea, NBEren arabera. * Zuntz Naturalen Nazioarteko Urtea, NBEren arabera. * Giza Eskubideen Ikasketarako Nazioarteko Eguna, NBEren arabera. * Gorilaren Nazioarteko Urtea, NBEren arabera. (eu)


Bilbao.net, Plan bereziak - Hiriko goiko auzoak\nKokapena: Hasiera Plan bereziak - Hiriko goiko auzoak\nPlan bereziak - Hiriko goiko auzoak\nZorrozgoitiaren Plan berezia Uribarri Goikoaren Plan berezia Zurbaranbarri Goikoaren Plan berezia\nInolako zalantzarik gabe, gure hiriaren ezaugarri nabarmenenetako bat bere orografia da, eta “botxo”-a gure mendiak amaitzen diren eremu altuetako auzoek ere osatzea; Artxanda, Pagasarri, Arraitz, Kobeta, Arnotegi, Avril mendia edo Banderas.\nZalantzarik gabe, auzo hauek azkar eta sakon eraiki ziren, Bilboko pertsona askoren inmigrazio prozesuari erantzuteko, beren lanaren ekarpena egitera etorri zirenak.\nZorrotzako zati altuan, (Zorrozgoiti), Otxarkoaga, Altamira, Masustegi/Caramelo mendia/Kobetas, Uretamendi/Circunvalación/Betolaza, Arangoiti, Uribarri Goikoa, eta Zurbaranbarri Goikoan dauden gure hiriko eremuak dira, eta ahal izan dugun neurrian, dituzten arazoak konpondu dizkiegu.\nBaina unea iritsi da, eta Bilboko Udaleko Obra eta Zerbitzu Sailak Bilboko auzo altu hauen hobekuntza bere lehentasunen artean jarri du. Horretarako, zenbait plan berezi gauzatuko ditu eremu hauek hobetzeko, helburu hirukoitzarekin:\nAuzo hauen barruan irisgarritasuna, mugikortasuna eta segurtasuna hobetu, posible den lekuan traba arkitektonikoak ezabatuz, argiztapena sustatuz, espazio hilak saihesten saiatuz.\nHiriaren erdigunearekin lotura hobetu, osagarri modura garraio publikoa, oinezko bideen ibilbidea, eta elementu mekanikoek izan dezaketen kokapenaren azterketa erabiliz.\nAuzo hauen inguruan bizimodua sustatzea, aisialdirako eta gozamenerako lekuak sortuz; haur-jolasetarako eta helduentzako eremuak sortuz, kirol eremuak, pasealekuak, etab.\nAhal den auzo horietan gainazalean aparkaleku gehiago egokitzea.


2019ko ekainaren 19a\nELAk Eusko Legebiltzarrari eskatzen dio Darpon sailburua ezeztatu dezan\nUztailaren 19an Legebiltzarrean egingo duen agerraldiaren aurrean, ordezkaritza daukaten alderdi politikoei eskatzen diegu, beraien ardura politikoa hartu dezaten eta beharreko tramiteak martxan jarri ditzaten Darpon Sailburua ezeztatzeko.\nMomentu honetan gauza jakina da Osakidetzako EPEa mediku espezialistak hautatzeko sistema ustel baten parte bat besterik ez dela. ELAtik urte askotan zehar salatu izan dugun bezela, EPE honetan gertaturikoa ez da izan gertaera bakana, sistema ustel baten erakusgarria baizik. Eta sistema ustel horretako agintean zerbitzuburuak daude eta hori Osakidetzako zuzendaritzaren eta Eusko Jaurlaritzaren konplizidade eta babes guztiarekin. Horiek dira benetan kontrolatzen dutenak nor ariko den haietako bakoitzaren zerbitzuan, bai aldi baterako kontrataziopean, bai mugagabekoan, behin EPEa gainditu ondoren. Hori horrela izanik, enplegu publikoan aintzat hartu behar diren printzipioak ez dira aintzat hartzen, zerbitzuaren kalitatearen kaltetan eta guzti hori egiten da sistema ustel baten parte bat bezala.\nHala ere, Osakidetzak, Darpon Sailburuak buruan, ez du batere borondaterik EPEaren espezialitate medikoetako azterketetan gertaturikoaz zorrozki ikertzeko, ezta EPE horretan gertaturikoa ohiko prozedura bihurtu duen sistema ustel horrekin amaitzeko ere.\nELAk azpimarratu nahi du Osakidetzako EPEetan gertatu izan dana oso larria dela. EPE honetan, errealitate hori ezkutatzea ezinezkoa egin zaio Osakidetzari.\nDarpon Jn.k datorren ostegunean Legebiltzarrean egingo duen agerraldia iragarri egin dute denok entzuteko moduan. Horren helburua da martxan jarritako ikerketa eta hausnarketen berri ematea baina aldez aurretik, Osakidetzako zuzendaritzak bidea erraztu egin dio Sailburuari eta iragarri egin du hiru kategorietako azterketak errepikatuko dituztela.\nHala ere, filtrazioak ukatzen jarraitzen dute eta errepikapen honetarako ematen duten aitzakia umeentzakoa da: zuzenketa sisteman akatsak egon direla. Era berean, defendatzen dute enplegu publikoan izandako iruzurra ikertzea dela azterketen emaitzen hausnarketa estadistiko soil bat egitea. Eta horri gehitu behar zaio Osakidetzak eta Darpon Jn.k hasieratik erakutsi egin duten konplizidade eta pasibotasuna.\nPasa den astean galdetzen genuen ea zer gehiago gertatu behar den dagozkion erantzukizun politikoan galdatzeko eta Osasun Sailak, egoera hau salatzeko ausardia izan duten langileak babesteko. Langile horiek hasieratik kriminalizatuak izan dira.\nEgoeraren larritasuna kontutan hartuta, argi dago Darpon Jn.k ez daukala legitimidaderik Osasun Sailburua izaten jarraitzeko.\nHorregatik, eta 19an Legebiltzarrean egingo duen agerraldiaren aurrean, ordezkaritza daukaten alderdi politikoei eskatzen diegu, beraien ardura politikoa hartu dezaten eta beharreko tramiteak martxan jarri ditzaten Darpon Sailburua ezeztatzeko.\nKontrako,a ustelkerian eta iruzurrean oinarritzen den sistema bat mantentzea izango litzateke. Eta sistema hori ezin du indarrean jarraitu.


Kapsulak Detoxic erosi Iruñean\nKapsulak Detoxic Iruñean\nKapsulak Detoxic batetik parasitoak erosi Iruñean\nErosi Detoxic Iruñean, behar:\nNon erosi Iruñean Detoxic\nBete eskaera orria erosteko droga batetik bizkarroi kapsulak Detoxic Iruñean prezio murriztua. Itxaron, deitu aholkularia zure eskaera kapsulak DetoxicKudeatzailea izango deitzen duzu telefonoz laster. Zure eskaera jaso ondoren, gai izango duzu ordaindu Iruñean.\nAbantaila nagusia meds Detoxic hori da epela du ekintza, eta ez du ematen larria bigarren mailako efektuak. Erosi droga Iruñean da, gutxienez, arrazoi hori ez du guztiz berdinak kideekin. Besteak beste, funtsak dira, baina ez dira guztiz berdin-efektua, eta ez da bermea ez sendatzea, infestation. Ez duzu saiatu bada erosi Detoxicda ebaluatzeko eraginkortasuna droga bat, gutxienez, behin. Produktuaren prezioa ahalbidetzen esperimentuak.\nNon erosi kapsulak Detoxic Iruñean\nHoriek lortu nahi duten ekintza Detoxic Iruñean (Espainia), sartu zure izena eta telefono bat, etorkizun hurbil batean Arduraduna zurekin harremanetan jarriko da eta argitzeko xehetasunak zure eskaera azkarrago entrega Detoxic. Zure eskaera jaso ondoren, behar izango duzu ordaindu courier edo postetxean. Prezioa bidalketa Detoxic postariak zure helbidea desberdina izango da beste hiri Espainian, jakiteko prezioa aholkulari baten ondoren jarriz ordena kapsulak Detoxic parasitoak web-orri ofiziala.\nNagusia seinaleak presentzia parasitoak giza gorputza. Sintomak parasitoak\nIzurri bizi ilea, azala, eragina barne-organoak. Batzuk bakarrik zeharkako sintomak, hala nola obesitatea, neke kronikoa, izan daiteke ustezko presentzia parasitoak. Artikulu analizan mota parasitoak eta nola detektatu.\nEzin hobeto hasi baino jaurtitzeko: prebentzioa parasitoak gorputza etxean\nEraginkorra prebentzioa parasitoak giza gorputza. Zerrenda sendagaiak. Errezeta erabili folk erremedioak etxean.\nOrdena Iruñean Detoxic


Irunen, 2020ko azaroaren 8an, igandea… OROITZAPEN EDERREK BIZI NAUTE ETA BERA ZORIONTSU EGIN IZANAK KONTSOLATZEN NAU AMINI BAT… | maya's space\n← Irunen, 2020ko urriaren 28an, asteazkenez, poeton egitekoa ote da EZKUTUAN DAGOENA azaleratzea eta bertzeak hunkitzea?\nIrunen, 2020ko azaroaren 11, asteazkena… San Martin, elurra gertu din! →\nEz dut AEBetako egoera politikoaz, COVIDaz, Armeniako egoera latzaz, Euskal Herriko egoera penagarriaz eta oro har mundua zeinen gaizki dagoen/ gauden aipatuko, ez dut gogorik horretarako, benetan, nekaturik nago.\nNik ene bihotz zauritu hau goxatu nahian nabil eguneroko gauza onekin, eta oroitzapen ederren igurtziz osatzen barnea.\nIzan ere, duela sei urte ene bizitzako bidaia egin zuen Añara honek, maitasunagatik joan baitzen Montevideora, maiteak gonbidaturik, eta 10.000 km zeharkatu nituen bakarrik hegan ozeanoaz bestaldera. Badakit dela ene bizitzako gizona, eta etorkizuneko ene seme-alaben aita, baina onartu behar dut bere nahia, lehen onartu nuen bezala zoriontsu, nitaz maitemindurik zela… beharbada ez da benetan maite duten horietakoa, ez dakit, baina elkarri hutsegin genion FAKEBOOK eta internet gure kalterako…\nez dago errudunik, ez nuen bera galdu nahi inola ere ez, saiatu nintzen berari ez huts egiten… bakoitzak gure ardurak ditugu, bai, maitasunezko harremanean, eta horietatik ikasiko ahal dugu biok ere! Nik behintzat kolpez ikasi dut berriro ere eta bera galdu nuen, beste baten besoetan dago, eta nik bere falta badut ere, bere niretzako maitasunezko hitzak eta olerkiak bihotzean iltzaturik ditut, eta horiek bizi naute; OROITZAPEN EDERREK BIZI NAUTE ETA BERA BEHIN BEDEREN ERABAT ZORIONTSU EGIN IZANAK KONTSOLATZEN NAU AMINI BAT….\nEguneroko gauza onei eutsi… ez dakit, maitea, bihar biziko naizen, guretzat beste egunsentirik izango ote den, izan ginen hura izango ote garen, behin banatu eta bizitzak hondatu arren, patuak noizbait batuko ote gaituen!!!\n2020 urte bitxi honek ez dakit zer onik ekarri didan, baina egia da neure buruarekin egoteko aukera eman didala, familia eta lagunak gehiago estimatzeko. Egia da nere lehen eleberria argitaratzeko aukera izan dudala aurten eta lorpen hori bada poztekoa, ala?\nPOSITIBO NAIZ EZKOR IZANIK\nezkor izatea den garaiotan\npositibo eman dut\neta ez da berri ona,\nez da haurdun gelditzearen berri ona alegia.\n“Negatibo naiz!” esan du lagun batek\nirribarre hunkiki bat ahoan,\nbaina etorkizunera begira\nbaikor izatea den garaiotan.\nNi, berriz, beste bizitza batekin\nbeste mundu batekin\neta Mafaldaren antzera\nmunduari esan nahi diot\ngelditzen hurrengo geltokian,\nbeste mundu bat eraikitzeko asmoz,\nGabriel Korta poetaren gisa\nsinetsita nagoen arren\nmaitasuna dela munduaren bihotza.


Jokoak of Berdindu doan\nJokoak of Berdindu\nJoko honetan, zure margolari txikiak pertsonaia xarmagarri bat marraz dezake urratsez urrats: tximeleta bat, igel bat, kotxe txiki bat... Marraztu ondoren, pertsonaia bakoitza magiaz bizia hartzen du: tximeleta astindu eta barrez hasten da, trikua kiribildu egiten da. bola txiki bat, suziria espaziora jaurtitzen da. Garatu zure haurraren sormena eta irudimena. Garrantzitsuena da haurrentzako margotzea poz handia ekarriko duen prozesu dibertigarri eta intrigazkoa bihurtuko dela.\nEman kolore ertz koloretsu baten irudi sinple bat. Kontuz ibili oztopoek luma jotzen ez dezazun, bestela galdu egingo duzu.\nSand Drawing harea marrazteko joko onenetako bat da. Saguarekin marraztu eta mota ezberdinetako hondar errealistan maisulanak sortzeko aukera ematen du. Ondo pasa hondarko gauza politekin!\nHona hemen haurrentzako animaliekin margotzeko sorta bat, neska zein mutilentzat interesgarria izango dena.\_nHartu beheko tresnak Pantailan marrazteko eta Pertsonaiak margotzeko. Erabili Esku Tresna Handikatzeko/Atximurtzeko Zooma eta arrastatu argazkia.\nAnimaliak marraztu eta margotu\nHau joko didaktikoa da. Joko honetan, haurrek lehoiak, jirafak, untxiak eta beste bezalako 11 animalia zoriontsu marrazten ikasiko dute. Zenbakiak eta haien ordena ere ikas dezakete joko honen bidez. Puntuak arkatzarekin konektatu behar dituzte hainbat animalia marrazteko orden egokian. Joko hau haurrentzako hezigarria eta entretenigarria izan daiteke eta 3-7 urte bitartekoentzat egokia da.\nPuntuz puntu Animalia zoriontsuak\nMandala Maker Online mandala ederrak sortzeko modurik errazena da. Mandala desberdin ugari sor ditzakezu eta irudi gisa gorde.\nMandala Maker linean\nDrawing Master doan jolasteko online joko dibertigarria da. Drawing Master joko liluragarria da, eta bertan irudien falta diren zatiak marraztuko dituzu. Inoiz amestu al duzu artista sentitzearekin? The Drawing Master-ekin jada ez da arazoa! Sakatu edo egin saguaren ezkerreko botoia pantailan eta margotu falta diren zatiak. 20 dibertsio maila daude, zeren zain zaude? Ondo pasa!\nConnect A Dot zenbakiak konektatu behar dituzu txikienetik handienera itsasoko animaliaren irudia lortzeko. Ez eten puntuak zenbakiekin konektatzean eta egin zirkulu itxi osoa.\nKonektatu puntu bat\nConnect The Dots puzzle joko estrategikoa da. Marraztu marra bat puntuak lotzen dituen irudia konkistatzeko orden egokian.


Irekia Eusko Jaurlaritza - Gobierno Vasco :: Lehendakariak eta Kanarietako presidenteak autonomia-erkidegoen berezitasunak errespetatuko dituen Estatu-eredu baten alde egin dute\nLehendakariak eta Kanarietako presidenteak…\n\nLehendakariak eta Kanarietako presidenteak autonomia-erkidegoen berezitasunak errespetatuko dituen Estatu-eredu baten alde egin dute Iturria: Irekia\n\n\n\n\n\n\n\nIñigo Urkullu lehendakariak Kanarietako Gobernuko presidente Fernando Clavijori harrera egin dio gaur, Ajuria Enean. Egoera ekonomikoa eta Kanarien eta Euskadiren arteko harreman-aukerak aztertu dituzte topaketan, beste gai batzuen artean. Halaber, etengabeko birzentralizazioarekin eta trantsizioan sortu zen estatu-ereduaren printzipio eratzaileak lausotzeko asmoarekin kezkatuta agertu dira.\nBi gobernuen lehentasuna garapen ekonomikoa eta enplegu-sorkuntza dira; horretan bat etorri dira Euskadiko eta Kanarietako exekutiboetako buruzagiak. Ildo horretan, bi gobernuen artean berrikuntzarekin, garapen teknologikoarekin, industria-sarearekin, energia berriztagarriekin, nekazaritza- eta elikadura-industriarekin, hezkuntza eta lanbide-heziketarekin eta turismoarekin lotutako auzietan etengabe lankidetzan aritzeko formulak martxan jartzea adostu dute.\nOndorengo auzian ere bat etorri dira biak, lehendakaria eta Kanarietako presidentea: politika publikoak indartzen jarraitu beharra dago, eta zehazki, osasunaren, hezkuntzaren eta gizarte-zerbitzuen inguruko politikak, berdintasunaren eta gizarte-kohesioaren oinarriak direlako.\nEstatuko egoera politikoa izan da topaketa honen beste ardatzetako bat. Bi agintariek gaur egungo estatu-ereduarekiko eta birzentralizazio arriskuekiko kezka adierazi dute. Hala Kanarietako presidenteak nola lehendakariak nazionalitate historikoak eta uhartetasunaren berezitasunak errespetatuko dituen estatu-eredu baten alde egin dute.\nEstatu-ereduarekin lotuta, lehendakariak nazio aniztasunaren planteamendua berreskuratzeko akordio politiko handi baten alde egin du. Bere ustez, planteamendu hori ez zen inoiz baztertu behar. Ildo horretan, lehendakariak lortutako akordioak betetzea alde bakoitzaren borondatearen mende ez egoteko beharrezko mekanismo juridikoak garatzearen alde egin du.\nFernando Clavijok gogorarazi du, berriz, Estatuaren batasunari eusteko, ezinbestean, herri bakoitzaren berezitasunak aitortu behar direla. «Berezitasunak errespetatzeak guztiak indartzen gaitu eta elkarrekin aurrera egitea eta haztea ahalbidetzen digu», adierazi du. Ildo horretan, Kanarietako presidenteak azpimarratu duenez, autonomia-erkidego bakoitzaren eskubide historikoak «ziklo politikoak eta interes alderdikoiak alde batera utzita» aitortu eta bete behar dira.\nAldebikotasuna, hau da, ituntzat hartzen diren akordioen espiritua eta idatziz jasotakoa betetzeko beharra bermatu ahal izateko mekanismoak ezartzea ezinbesteko premisa da bi gobernuburuen iritziz; Gernikako Autonomia Estatutua eta etorkizuneko Kanarietako Autonomia Estatutua ituntzat jotzen dira, hain zuzen ere.


Herri honen burujabetzaren bidean euskarazko hedabideok misio garrantzitsua dugu: Euskal Herrian hedabide nagusi bilakatzea. Ez da erronka makala, eta kontutan hartzeko faktore ugarirekin batera, euskal hedabideon artean alferrikako konpetentzia eskemak gainditu eta lehia (informatiboa) erdarazkoei planteatzea ezinbestekoa zaigu.\nGure txikitasunetik erdal medioei banaka irabaztea oso zaila da, ia ezinezkoa. Ez behintzat gaur egungo egoeran. Egitura enpresarial erraldoiak dauzkate, inbertsore pribatuak, publizitate instituzional bidez erakundeek euskarazkooi baino ehunka milaka euro gehiago ematen dizkiete, eta beren berri agentziekin, hedabide taldeekin eta interes politikoekin, sare gisa funtzionatzen dute. Hedabide hauek rol garrantzitsua betetzen dute egungo panorama politikoan, eta euskarazkook gure artean ez bezala, asko elikatzen dira beren artean. Batek albiste bat ematen du, besteak oihartzun egiten dio, hirugarrenak tertuliarako gai gisa hautatzen du, laugarrenak bertako parte-hartzaile batek esan duena albiste bilakatzen du… Beren logika eta terminologia propioekin, euskal herritarron agenda informatiboa eta egitura mentalak markatzen dituzte etengabe. Halere, hedabide hegemonikoen sinesgarritasun krisia orain arte bazterrean egondako askorentzat aukera gisa uler dezakegu, baita hizkuntza komunitate gisa ere.\nEuskarazko hedabideok elkarlanerako pausoak ematen ari gara, Hekimen elkartearen sorrera kasu. Hala ere, oraindik ere batzuetan sumatzen den elkarren arteko lehiaren ikuspegia gainditu eta jada lanean ari den euskal hedabide sistema sare moduan ikusten badugu, indar handia hartzen du denak. Denetarik dugu: telebistak, irratiak, egunkari nazional eta lokalak, aldizkari orokor eta espezializatuak, medio digitalak… Zenbait gertaera puntualetan, hedabideok elkarlanean lan egin izan dugu eta argi geratu da ustez nagusi diren horiek gainditzeko gai garela.\nNorabide honetan, guztion egoera indartzeko tresna dira Creative Commons lizentziak. Egun lizentzia libreekin ari gara edukiak sortzen ia euskarazko hedabide guztiak –zein eta publikoak izan ezik!–. Egongo al da munduan hiztun komunitaterik hedabide gehienak lizentzia libreekin lanean dituenik? Ez al da harro egoteko modukoa?\nKultura librearen filosofia barneratzea estrategikoa da hizkuntz komunitate txikiontzat (ARGIAn adibidez, urte eta erdiko prozesua egin genuen 2011n gure edukien lizentziak aldatzea earbaki aurretik, denok ongi ulertzeko zein zen ematera genuen pausoa). Komunikabide sare oparoa daukagu elkarren edukiak hartu eta zabalduz, baliabide faltagatik jorratzera iristen ez garen informazioak ondokoarenetik osatu, eta bakoitzak bere komunitateari geroz eta produktu hobeak eskaintzeko moduan. Eta gainera, beste hizkuntzetan dituzten berri agentzia zentralizaturik gabe. Nodo deszentralizatuak bezala jokatuz, norberaren artikuluen zabalkundeagatik poztuz, euskaraz bizitzea interesgarriagoa eta gozagarriagoa egiten dugu. Eman, hartu eta aitortu. Elkarren arteko lehiak eta norberaren webgunera bisitak erakartzeko joera erlatibizatuz, balia ditzagun kultura libreak ematen dituen aukerak. Komunitateak saritzen ditu praktika zuzenak. Balia ditzagun CC lizentziak gehiago, eta hobeto.


AIK Fotboll - Wikipedia, entziklopedia askea.\nAIK Fotboll edo AIK Solna (izen osoa Allmänna Idrottsklubben) Estokolmo hiriburuko Solna auzoko futbol taldea da, Suediako talde onenetakoa. 12 aldiz irabazi du Suediako liga eta 8 aldiz kopa. Lehiakortasun handia dauka hiriko beste taldearekin, Djurgårdensekin, biek ere 12 liga garaipen dituzte.\n3.1 Suedian: 21\n1891ean taldea sortu zenean Allmänna Idrottsklubben ("kirol elkarte orokorra") izena jarri zitzaion, hainabt kiroletan parte hartzea baitzen helburua. 1896an sortu zen futbolaren atala eta berehala iritsi ziren lehenengo garaipenak, 1900 eta 1901eko ligak. Bigarren Mundu Gerraren aurretik Suediako talde indartsuenetakoa izan zen, palmaresean Örgryte IS taldeak bakarrik gainditzen zuelarik.\n1937an liga irabazi zuenetik ordea liga berria eskuratu arte 55 urte pasa ziren. Tartean kopa garaipen batzuk izan zituen.\n90. hamarkada bikaina burutu zuen hala ere, bi liga eta hiru kopa eskuratu baitzituen. Bolada onari eustiz sartu da milurteko berrian eta 2009an txapelketa bietan izan zen txapeldun. 2016an ligako bigarren pstua eskuratu du.\nSuedian: 21[aldatu | aldatu iturburu kodea]\nSuediako Liga (12): 1900, 1901, 1911, 1914, 1916, 1923, 1932, 1937, 1992, 1998, 2009, 2018.\nSuediako Kopa (8): 1949, 1950, 1976, 1985, 1996, 1997, 1999, 2009.\nSuediako Superkopa (1): 2010.\nMultimedia: AIK Fotboll


Katuen musika? Zientzialariek minimoentzako doinuak sortu dituzte | Consumer\nKatuen musika? Zientzialariek minimoentzako doinuak sortu dituzte\nIkertzaileak eta konpositoreak elkartu egin dira, belarriak entzuteko eta estresa gutxitzeko musika diseinatzeko.\nEgilea: Egilea EVA SAN MARTIN - EVASANMARTINFI\nIrudia: Paul Munhoven, WIKIMEDIA COMMONS\nFelido gehienak desberdinak dira gizakien musika-taldeetan entzuten diren melodiekin. Baina, horrek esan nahi du mininoek ez dutela harmonia baloratzen? Baina hori ez da egia. Zientzialariek jakin dute katuek musika maite dutela, batez ere haientzat sortu denean. Horregatik, konpositoreekin elkartu dira, felidoak antsietate-arazoak dituzten felidoak askatzeko. Eta nolakoa da musika maskota horientzat? Izan ere, zurrunbiloak eta felidoak baino askoz gehiago da. Ondoren, katuentzako musika nolakoa den aztertzen da, eta doinu konposatuak entzun daitezke.\nFelroneo eta makolidoak dituen musikak zale ugari ditu. “Katuentzako musika erakargarria izan dadin, katuek maiztasunez eta denbora-tartez osatuta egon behar dute, eta felidoak modu naturalean erabiltzen dira komunikatzeko”, azaltzen du animalia-portaeraren adituak.Charles T. Snowdon-a, Wisconsin-Madison-eko Unibertsitatea (AEB) ), animalientzako bakarrik sortutako musika-proiektu bat zuzendu du, eta Applied Animal Behaviour zientzia-aldizkarian argitaratu dira.\nBaina musikak eragin lasaigarria izan dezake katuetan? Musikaz ulertzen denaren arabera, zientzialariek azaltzen dute. “Felina-bokalizazioak gizakiak baino zortzidun altuagoak dira”, adierazi du etologoak, kontuan hartu baitu katuen sentsibilitate hori, bereziki, animalia horien gozamenerako pentsatutako musika diseinatzeko.\nZurrungen melodikoak, nolakoak dira?\nKatuak ia ez dira musikarekiko desberdinak. Felido batzuek, konposizio melodiko jakin batzuen aurrean, beren buruak alboratzen dituzten arren, askok gozamen edo musika ekipoaren gainean kokatzen dute, funtzionatzen ari den bitartean, eta gehienek ez dakite gizakiek gozatzen duten musika, txakurrei gertatzen zaien bezala. Horrek esan nahi du felidoak ez dutela musika-gusturik? Baina hori ez da egia. Zientzialariek jakin dute pertsonek ez dutela musika egokia jartzen belarrien arreta erakartzeko.\nAski da Marylandeko Unibertsitateko David Teie konpositoreak sortutako Musika Katuentzako musika (Music for Cats) web orrian sartzea. ), mininoen auditorioa gustuko duen musikak nola jotzen duen ikusteko.\n“Katuak sentikorragoak dira beraientzat bereziki sortutako musikarekiko, ohiko giza musikarekin baino; musika honek kontuan hartzen ditu bere gogoko soinuak, entzumen-mailak eta bokalizazio tonuenak”, dio Teiek. Musikariaren esanean, “abestiak ez dira felidoak bakarrik, adibidez, zurrungak edo xurgatze-zaratak: musika-konposizio errealak dira, oharrak eta errepikapenak dituztenak.\nKatuentzako musika, non aurkitu?\nKatuentzako musika izatea agintzen duten proposamenez beterik dago Internet, besteak beste, zurrungen eta konposizio klasikoen bideo luzeak. Hala ere, zientzialariek atari esklusibo bat ireki dute, aditu-talde honek belarrietarako sortu duen felina musika aurkitzeko.\nDeskargaren prezioa euro batekoa da gai bakoitzeko, baina lagin batzuk doan entzun daitezke. Ondoren, katuentzako konposatutako musika-lan hauetaz goza daiteke: errondoneoak, txori-kantak eta perkusio lasaigarriak. Play-a estutu besterik ez dago, eta kide ilunari gonbidatu.\nIrakurri gehiago katuekin eta txakurrekin. Jarraitu zure egileari @evasanmartinfen Twitter .\nanimaliak gatos estresados-eu gatos-eu katuen bideoak maskotak música para gatos-eu música-eu


Ez gaude udaberriaren esperoan\nHeldu da negua. Gau hotzean idatzi eta su bazterrean irakurtzeko sasoia. Aittonak postura hartu du jada sukaldeko bere aulkian, udaberria ailegatuko zaiolaren esperoan, edo, azkena duela jakinaren gainean, ateari begira elurrarekin batera isiltasun zuria bila etorriko ote zaion.\nMutilkoxkorrak aldiz hor dabiltza bihurrikeriatan iji ta aja, kontua gora eta kontua behera. Hotzik ez hauek! Pikardia gaixtoena egin (maliziarik gabe noski) eta inork berotu ez ipurdia. Inoren dalefuerterik jaso gabe oraindik.\nHau ez da serioa jaunak!\nSerioa da SUSAk orain eman duen pausoa, SUSA liburu saila argitaratzea alegia. Hau bai dela serioa: liburugintzan fenizioak eta judioak nagusi diren herrian poesia eta antzeko bitxikeriak trafikatzea.\nEdozer gauzari deitzen diogula poesia? Profesore, dotore, vascologo eta euskaltzaintituluak ere ez al zaizkio edonori atxikitzen?\nEsanak esan hor dauzkazu kalean Montoia eta Gorka-Eneko-Maripi-Ramonen bi liburuak. — Zer moduz hago Maripi? Bueltatu al zain konortea? Atera al haiz ixtripuaren ondoko koma horretatik? Eta eztinagu bisitarik egin hil ala bizi hagoen gartzela (barka, klinika) horretara. Akordatu bai, akordatzen gaitun, premiak agintzen duenean akordatzea zaila baldin bada ere.\nSerioa da baitare SUSA taldean gertatu den aldaketa: gauez biltzen ginen lehen eta bazkalorduan orain. Ondorioa zeuek atera.\nFarregarria, literatur aldizkaria oraindik arruinatua ez egotea da (zure laguntzari esker hain zuzen ere. Bai zurea; erosle eta irakurle zarelako; askatasuna zer arraio izan daitekeen somatu gabe ere bere usaien bila gabiltzan bezalaxe, literatura zer den jakin gabe literatura egin nahi duten batzurengan konfiantza daukazulako).\nAitonentzat geratzen Udaberriaren zain egotea.\nGuk, egunak argitu dezan oilarrak kukurruka jotzen duen legez, geure orrialdeak eskaintzen dizkizugu nahi duzuna erditu dezazun. Benetan. Ez lotsatu. Eskriburen bat baduzu bidali. Aterako dizugu!\n"Jaio ez den belaunaldia hilzorian dago"


PILOTALEKUA BEREZ ESKULTURA BAT DA\nEgunkaria. Larunbata, 1997-ko ekainak 14\n«PILOTALEKUA BEREZ ESKULTURA BAT DA"\nAnton Mendizabalek pilotaren inguruko egitasmo eskultoriko eta sinboliko interesgarria du abian\nPilotalekua, pilota tresnak eta pilotariak. Hiru gai nagusi horiek hartuta, Anton Mendizabalek, hamar urtetik gora eramango dion egitasmo eskultoriko eta sinbolikoa darama aurrera. Bidearen erdia egin du eta orain artean egindako hainbat lan ikusgai daude Donostiako Kutxaren egoitzan bihar arte.\nANTON MENDIZABALEK 90eko hamarkadaren hasieran abian jarritako egitasmo eskultorikoa, egin beharreko bidearen erdira iritsi da. 2000. urtetik aurrera amaituko duelakoan dago eskultore oiartzuarra. Lan eskerga eta interesgarria da Mendizabalek esku artean dua, eta ezagun du neurria hartu diola hasieran hain zabal eta handi ikusten zuen pilotaren gaiari. «Pilotaren mundua hain da zabala, nire buruari muga batzuk jarri behar izan dizkiodala», adierazi dio EGUNKARIAri Anton Mendizabalek. «Hiru gai nagusi hartu ditut eta modu konkretuan tratatu; gainontzeko gaiak hor geratu dira, beste norbaitek helduko die, egitasmo hau "ez baita hemen inolaz ere bukatzen».\nHiru gai nagusiak hauek dira: pilotalekua, pilota tresnak eta pilotaria. «Gai bakoitza ikusmira bikoitzetik tratatzen dut. Estatikoki batetik: eskultura estatiko horiek izango lirateke, estelak; sinboloak, denboraren gainetik daudenak, iraunkorrak... Dinamikoak dira beste eskulturak, mugikorrak, momentuan gertatzen dena jasotzen dutenak». Metodologia hori aplikatuz osatuak ditu dagoeneko Pilotalekuaren Estatika (bost eskultura) eta Pilotalekuaren Dinamika (11 eskultura) sailak. Pilota tresnen saila ere hasia du —burutua du erreboteko botilo edo botarriaren estela— eta pilotariena hastear. Horiek guztiak dira Kutxako Garibai kaleko egoitzan ikusgai jarri dituenak, Oteizaren lanekin batera.\nPilotalekua inoiz ez dago hutsa\nPilotalekuaren estatika sailekoak estelak dira, «hotzak edo neutroak» eskultorearen esanetan. Pilotalekuak dira; Mendizabalen galbahetik igaro eta gero sortu diren pilotalekuak dira eta egurraren —haritza—, bihotza eta zerrenda objetu eskultorikoaren gune indartsuenean kokatzen dira, pilotalekuaren erdian. Horrekin, pilotaleku orok berez duen tentsioa islatu nahi izan du Mendizabalek. Izan ere, Mendizabalen ustea —eta baita bere gogoeta eskultorikoaren oinarria ere— zera da: pilotalekua inoiz ez dagoela hutsa. «Libre egoten da. Eta libretasun horrek dei bat botatzen du jokatzera Joan zaitezen eta hor tentsio bat dago. Hutsa ez da definizio egokia, nahiz eta frontoian inor egon ez. Nire lan guztia hutsetik oso urruti dago. Sarritan esaten didate Oteizaren antza duela egitasmo honek, baina ez dakit, nik uste bilaketa deserdina dela erabat. Ni ez noa hutsaren bila.\nPilotalekuaren Dinamika sailean, berriz, jokaldiak agertzen dira, dela pilotakada, dela ezkerrez txokora, dela bi pareta, dela ezker gantxoa... «Eskultura hauek beti dira hiru planokoak: ezker pateta, frontisa eta zorua. Jokaldi bakoitzean espazio dentsitate handienak eta desokupazioak non gertatzen diren islatzen saiatu naiz». Jokuak agertzen dira. «Egurrarekin eginak daude eta horrek bizitza duela esan nahi du, iluntasun bat eman diot egurrari hala ere, paretaren hoztasun eta gogortasun hori adierazteko. Pilotariak ez du beretzat pilotaleku osoa; puntu zehatz batzuk izaten ditu buruan pilotariak, espazioa mugatua du eta frontoiaren zati handi bat soberan izan lezake. Psikologikoki frontoiak forma desberdinak hartzen ditu pilotariaren buruan, estutu egiten da, urrutiratu, zabaldu...». Horren adierazgarri 11 eskulturako sorta hori da.\nPilota tresnen saila abian duela, hura bukatu orduko pilotariarena hasiko du. Giza neurriko eskulturak Izango dira eta atal horretan saiatuko da emakume pilotariaren irudia ere sartzen, «eta orain berriro haurren artean-eta badirelako pelotan aritzen diren neskak».\nDudarik ez da Mendizabal pilotazalea dela, baina zerk bultzatu du egitasmo eskultoriko hau egitera? «Pilotaren mundua izugarri aberatsa da, bereziki eskultore\nbatentzat; baita pintore eta Idazleentzat ere, eta horren adierazgarri da oso sarritan tratatu duten gaia dela; zer esanik ez bertsolaritzaren mundua. Pilotaren mundua beti izan da oso eraginkorra sorkuntza lanetara-ko, eta bereziki eskultore batentzat». Zergatik da hain eraginkorra? «Pilota gertatzen delako eskultura baten barnean. Pilotalekua berez eskultura bat da. Eta pilotalekua une oro aldatu egiten da, pilotariak egonda edo egon gabe».\nMusikaren inguruko saila\nMendizabalek egitasmo luze hau Kutxa Fundazioarekin duen hitzarmen bat dela medio eraman dezake aurrera, bestelakoan ezinezko izango zuelakoan dago. «Zorte handiz Kutxak interesa hartu du nire proiektu honekiko. Tratu bat dugu. Sail bakoitzeko hamar eskultura erosten dizkit». Guztira 30 bat eskultura jasoko ditu Kutxak, eta ziurrenik Azpeitiko Antxieta kultur etxean egitekoak diren pilotaren museoan laketuko dituzte. Mendizabalek sortzen dituen eskultura bakoitzeko 24 maketa txiki eraikitzen ditu eta gero salgai jarri modu eskurakorrean.\nHamarkada bat baino gehiago eramango dion pilotaren egitasmoa bukatzerako badu buruan hurrengo lana. «Musika izango da gai nagusia. Musika eta eskultuaren artean harreman handiak sumatzen ditut «ta iruditzen zait bi arteak direla oso espazialak. Lan handia izango dut eskultura sail bat egiteko. Ez dakit nahiko talentu izango dudan buruan dudana egiteko».\nOTEIZAREN "ITACA" MAHAIA\nKUTXA FUNDAZIOAK Garibari eta Arrasate kaleko egoitzetan azken hiru urtetan eskuratu dituen artelanen erakusketa paratu du. Gaur izango du ikusleak azken eguna bertara hurbiltzeko. Aretoak goiz eta arratsalde zabalik izango ditu.\nAnton Mendizabalen lanak eta Oteizarenak dira, dudarik gabe, erakusketa honetako lanaipagarrienak. Kutxak, aukera aprobetxatu du ondarean dituen Oteizaren lan guztiak bistaratzeko. Eskultore oriotarrari eginiko azken erosketa Itaka izeneko harrizko eskultura zirraragarri bat da; Oteizak berak mahai moduan erabiltzen zuen. Guztira 167 artelan daude ikusgai, eskultura eta pinturak. Egile, estilo eta teknikak anitzak, pentsa litekeenez, Kutxak erosketak bere ondarean dituen hutsuneen arabera egiten baititu. Erakusketa areto arduradun den Maribi Arkaiak adierazi digunez, saiatu dira «ikusleari erakusketa koherente bat eskaintzen, nahiz eta oso erakusketa heterogeneoa den». Bienabe Artia, José Etxenagusia, Rogelio Cordón, Francisco Iturrino, Asensio Martiarena, Montes Iturrioz, Daniel Txopitea, Fernando de Amarica, Xabier Santxotena, Ricardo Ugarte, Koldobika Jauregi eta Ramon Zuriarrain dira, besteak beste, ikus daitezkeen koadroen egileak. Horrelako erakusketak hainbat urtetatik behin egiten ditu Kutxak, artelanen katalogazioa egiteko.


Egoitz Txurruka Gallo: "Pribilegiatu bat naiz, bizitzen ari naizen guzti hau gozatzeko aukera gutxi batzuk bakarrik daukagu" - Bilbao Buenas Noticias\nEgoitz Txurruka Gallo: “Pribilegiatu bat naiz, bizitzen ari naizen guzti hau gozatzeko aukera gutxi batzuk bakarrik daukagu”\nEgoitz Txurruka Gallo (Mallabia, 1991) ezin da geldi egon: Gasteizko Irakasle Eskolako hirugarren mailako Lehen hezkuntzako ikaslea da, goi mailako gorputz eta kirol ekintzen hezitzailea, soroslea eta spinning zein body pump saioetako monitorea. “Kirolzale amorratua eta abenturazalea” dela dio eta, zehazki, “Surf-a, igeri edota korrika egitea eta ahal dudan momentuan esperientzia eta abentura berriak bizitzea da gehien gogoko dudana”. Telebistak markatu omen du mutila, gehien, “El conquistador del fin del mundo-ko hamargarren edizioan parte hartzeak, Gu ta gutarrak programako lehen edizioko finalera beste bost lagunekin batera iritsi eta irabazteak, Gu ta gutarrak saioko bigarren edizioko arrosen taldeko kapitain izateak, Gaztea irratian Akabo Bakea tarteko kolaboratzaile moduan hasteak eta aurtengo El conquistour zein Bost baietz saioetan parte hartzeak”. Badu zer esana, piztu mikroa eta has dadila festa.\nAitor, Oier, Olatz, Naomi eta Enararekin batera, Euskal Herriko kuadrillarik jatorrena osatu duzu EITBko “Gu Ta Gutarrak” saioaren lehen edizioan. Nolakoa izan da esperientzia?\nEl Conquis-ekin batera nire bizitzako esperientzia onenetarikoa izan da. Gorabehera askoko lau hilabete luze izan dira eta oso intentsitate handikoak. Betirako lagun on-onak egin ditut; nabarmentzekoak, Aitor, Naomi, Enara eta Julen izan dira. Esperientzia benetan bikaina, gainera, sari moduan abendu amaieran Paris bisitatzeko aukera izan genuen irabazleok.\nEuskal Herriko koadrilarik jatorrena osatzeak arrakasta edota fama puntu bat ere ekarriko zizun, ezta? Nabaritzen al duzu kalean?\nGu ta gutarrak reality-a aurreko urteko irailean jaio zen eta zorionez itzelezko arrakasta eta audientzia piloa izan du eta izaten jarraitzen du. ETB1en, euskal gazteentzako bereziki, ez zegoen programa/reality-rik eta, orain, guztia aldatu da; euskal telebistako lehenengo kateko erreferentzia reality saio horixe bihurtu baita. Gazteak ez ezik, programa ikusten dutenak helduak, gurasoak, etxeko txikienak… izaten dira. Jendeak kalean primerako portaera izaten du nirekin, oso gustora nago transmititzen didaten baikortasun eta esker on guztiarekin. Fama puntu hori erraz eraman daiteke egunerokotasunean, baina momentu puntualetan -jaietan, larunbatetan, tabernetan…- zenbait unetan, ez da erreza izaten. Hala ere, oso eskertuta eta oso pozik nago, lasaitasunez eta ahal den moduan eramaten saiatzen naiz. Haiei guztiei esker gaudelako hemen.\nGaldetzeko aukera ematen badiguzu… Morgako egonaldian abiatutako maitasun istorioak Mallabia eta Gasteiz artean ere jarraitzen al du? (Nola eramaten da “publikotik probaturako” aldaketa?)\nNaomi eta bion arteko harremana jolas moduan hasi zen programako lehen asteetan; baina asteak pasa ahala, joko horrek beste aurrerapausu bat izan zuen eta ordutik gauzak aldatzen hasi ziren. Konturatzen hasi ginen elkarrekin geundenean primeran egoten ginela eta erlazio hori gero eta garrantzitsuagoa bilakatu zen. Orain elkarri aukera bat ematea pentsatu dugu eta daukagun harremana, modu batean edo bestean, seriotasun gehiagorekin hartzea. Hori bai, gure izaera, nolakoak garen eta gure jarrerak aldatu gabe eta berdin mantenduz, noski.\nGutarren familian hasi baino lehen iazko “El Conquistador del fin del mundo” saioaren hamargarren edizioan ere izan zinen eta gero, “Conquistour”etan ere.\nEgin dizkidaten elkarrizketa guztietan esan dut, El Conquis-ek nire bizitza aldatu duela. Hoberuntz nire kasuan. Arrazoi horregatik, nire bizitza osoan eskertuta egongo naiz eman didaten aukera honengatik. Nire izaera ez da batere aldatu; baina bai lehen egunerokotasunean egiten nituen gauzak, gaur egun beste modu batekoak dira. Kamarak, telebista, irratia… ezezagunak ziren niretzat; orain, berriz, nire saltsan nago, oso gustora, inoiz baino hobe.\nNolakoa da “Conquis” bezalako abentura saio bat? Ikusten dena bezain gogorra al da?\nTelebistan baino askoz ere gogorragoa da El Conquis. Benetako gosea, egarria, lau ordutara iristen diren inmunitate jokoak, konbibentzia, presioa, dueluak, muturreko egoerak, negarrak, barreak, animaliekin batera bizitzea, zauriak, tentsioa, hotza, beroa, hezetasuna… koktel perfektua une batetik bestera eztanda egiteko, duzun izaera duzula. Hala ere, begiak itxita bueltatuko nintzateke berriro ere.\nAurtengo “Conquis” jarraitzen al duzu? Nortzuk ikusten dituzu gorenera heltzeko gai edo garaile?\nHamargarren edizioko lehiakideak Iguazu-n hasi ginen eta hamaikagarren ediziokoak, berriz, Piedra parada-n hasi dira. Zonalde gogorrak biak: lehenengoan, hezetasuna, oihana eta animaliak eta bigarrenean, aldiz, hotza, zonalde idor eta lehorrak. Biak desberdinak, bereziak eta lar gogorrak. Aurtengo edizioko nire faboritoak Korta eta Juanito nire kapitainak dira, duda gabe, eta programako lau finalistak Andeka, Sergio, La killa eta Eneko izango direla esango nuke.\nBi reality-tan izan zara dagoeneko: errealitatea eta reality-a nola bereizten dira?\nNire kasuan, bi bizitza paralelo moduan banatzen ditut nahigabe. Bi mundu desberdin balira moduan. Batetik, nire betiko bizitza daukat: lagunak, familia eta ikasketak. Eta bestetik, telebista eta irratiko bizitza. Baina, hala ere, bi munduak dira nire bizitzaren parte, biekin eta bietan bizi naiz. Azkenean, reality hitzak telerrealitatea esan nahi du, gidoirik gabeko egoerak erakusten dituen telesaio generoa, alegia.\nIkus-entzuleak telebistan ikusten duena eta benetan realytia-n gertatzen dena zertan dira berdinak? Eta zertan ezberdinak?\nIkusten dutena gertatzen dena da; bai, baina ez guztia. Logikoki gertatzen diren une asko ezin dira emititu, denbora dela eta. Gauzarik nabarmenenak, garrantzitsuenak edo joku gehien ematen dutenak isladatzen dituzte.\nZer da telebistatik gustatzen zaizuna?\nEman didan eta ematen ari zaidan guztia. Pribilegiatu bat naiz. Zorte handia izan dut, kontziente naiz bizitzen ari naizen guzti hau gozatzeko aukera gutxi batzuk bakarrik daukagula. Hala ere, badakit, momentuak eta etapak direla; beraz, momentu oro disfrutatzea da nire helburua, ikasketei beti lehentasuna emanez. Familia eta lagunak ere beti hor ditut, nire ondoan; ezin naiz kexatu, zorte handia daukat.\nEta zer ikusten du Txurruk telebistan?\nDenetik ikustea gustatzen zait, normalean, abenturazko reality-ak eta kirola gehien bat.\nEtorkizuna telebistan edo irakasle lanetan aurreikusten duzu? Zer da irakaskuntzatik gehien bultzatzen zaituena edo hori ikasteko motibazioa?\nLehentasuna beti heziketari lotutako munduak izango du. Nire helburu nagusia irakasle izatea delako. Hala ere, telebista eta irrati munduan egoteko aukera izaten jarraitzen baldin badut, aurrera, beti prest. Betidanik izan dut irakasle izateko helburu hori buruan. Kirol minorra egitea dut helburu, lehen hezkuntzako irakasle eta soinketakoa izan ahal izateko; kirola nire bizitzaren parte oso garrantzitsua izan delako, delako eta izango delako.\nBBN hedabidean albiste positiboak lantzen ditugu: zein da zuk jaso duzun azken berri ona?\nAzkenengo berri ona pasadan astean jaso nuen Julen Telleriaren eskutik. Gu ta gutarrak programako aurkezleak, kolaboratzaile moduan jardutea proposatu zidan Gaztea irratian asteazken gauetan. Eta hortan gabiltza, jo ta su horretan ere, disfrutatzen eta ongi pasatzen.\ntxurru akabo bakea\ntxurru eta naomi\ntxurru gu ta gutarrak\nArtículo anteriorSanturtzi recupera espacios junto al puerto con el derribo de dos viejos pabellones\nArtículo siguienteEl viernes arranca la tercera edición de Berdeago


Enpresako parte-hartzearen gaineko jardunaldia — TUlankide MONDRAGON\nGipuzkoako erakunde sozio-enpresarialen kudeaketan parte-hartzea handitzeko proiektua bultzatzen dabil Debagoieneko Mankomunitatea, Foru Aldundiko Ekonomia Sustapeneko, Landa Inguruneko eta Lurralde Orekako sailaren sustapenarekin eta finantzaketarekin. Amaiera fasean dago proiektua, eta orain, euren erakundeetan eraldaketa prozesuak egiten edo egite asmotan dauden arduradunei zuzendutako jardunaldia antolatu dute.\nIrailaren 16an, egubakoitza, izango da jardunaldi hori, Mondragon Unibertsitatearen Enpresagintza Fakultatean, Oñatin, 09:00etatik 14:00etara.\nProiektu horretan Mankomunitatearekin lanean dabiltza MIK - Mondragon Innovation & Knowledge ikerkuntza zentroa eta ASLE. Proiektua amaiera fasean dago, eta eragileek jardunaldia antolatu dute, elkarlanean, parte-hartzearen eta lidergoaren inguruan interbentzio ibilbide batzuk sortzeko eta enpresetan egindako lanen balorazioak aurkezteko.\n‐ Jardunaldiaren aurkezpena.\n‐ Proiektuaren balorazioa\n‐ Atsedenaldia / kafea.\n‐ Sormen-bateratu edo ko-kreazio dinamikak\n‐ Jardunaldiaren itxiera\nParte-hartzea doakoa da, eta informazio gehiago eska daiteke 943 79 30 90 telefonoan.


1. 1969-1990 euskara batua ikasliburuak f. rodriguez 0032\nI) Hipotesi-dedukzio bidezko arrazonamendua.\n2. 1969-1990 euskara batua ikasliburuak uzei 0285\nTextuinguru horretan hartzen du bere esanahia ere indukzio eta dedukzioaren artean ikusi nahi izan den aurkakotasunak.\n3. 1969-1990 euskara batua ikasliburuak uzei 0285\nAzken batetan, ez litzateke egongo ez indukzio hutsik eta ez dedukzio gardenik.\n4. 1969-1990 euskara batua ikasliburuak uzei 0227\n5. 1969-1990 euskara batua saiakera-artikuluak x. etxaniz 0085\nPixkanaka, ohartuko zinen zeu ere, Beñat bere zazpi urterekin dedukzioak ateratzen hasiko da eta geroago denbora manejatzera ailegatuko da (lehena eta geroa ulertuz).\n6. 1991> euskara batua ikasliburuak hizkliter/ubi 0101\nHainbat egitura mota desberdin aurki daiteke: dedukzio edo indukzio bidezkoa, zirkularra, oposaketazkoa, galdera bidezkoa, errepikapenezkoa.\n7. 1991> euskara batua ikasliburuak hizkliter/ubi 0101\n8. 1991> euskara batua ikasliburuak filosofia/dbho 00155\n9. 1991> euskara batua ikasliburuak filosofia/dbho 00155\nZientzia esperimentalen alorrean dedukzioa ere erabiltzen da.\n10. 1991> euskara batua ikasliburuak filosofia/dbho 00155\nZientzi metodoa osagai bi horien konbinazioa da, hots, esperientziarako joera indukzioa, batetik, eta asmatutako hipotesietatik ondorioak ateratzea dedukzioa, bestetik.\n11. 1991> euskara batua saiakera-liburuak elektromagnetismoa 00242\nEroalearen definizio hau postulatu gisa harturik, dedukzioz eroaleetako kargen oreka-ezaugarriak azalduko ditugu, gero ezaugarri horiek esperimentalki egiazta daitezkeelarik.\n12. 1991> euskara batua saiakera-liburuak k. morales 00468\n13. 1991> euskara batua saiakera-liburuak l.m. bandres 00086\nKasu honetan argi gelditzen da zientzia egiteko eran frantsesen eta ingelesen arteko desberdintasuna, hau da, esperimentuak adierazteko legeak lortu nahian, Navier eta Cauchyk materiaren egituraz suposizio batzuetan oinarriturik dedukzioak egin zituzten, baina Green eta Stokes esperimentu-datu makroskopikoetan oinarritzen ziren.\n14. 1991> euskara batua saiakera-liburuak uzei 0119\nArrazonamendu-metodo formala, dedukzio logikoaren oinarria.\n15. 1991> euskara batua saiakera-liburuak uzei 0119\nAdimen artifizialeko programa-multzoa, egitate-basetik abiatuz dedukzioen burutzapena bere gain hartzen duena.


Montrealgo Protokoloa - Wikipedia, entziklopedia askea.\nAtmosferako ozono-geruza babesteko asmoz, klorofluorokarburoen ekoizpena eta kontsumoa pixkanaka murriztu eta 2000. urterako erabat desagerrarazteko nazioarteko protokoloa, Montrealen sinatua 1987ko irailaren 16an\nErregistratutako Antartikako ozono-zulorik handiena, 2006ko irailean.\nMontrealgo Protokoloa Montrealen 1987ko irailaren 16an sinatutako nazioarteko agiria da, ozono geruza babesteko helburua zuena. Orduz geroztik 175 herrialdek egin dute bat itunarekin: bertan, 2000. urtea jarri zen munduan klorofluorokarbonoen produkzio guztia bertan behera uzteko epe gisa. Sinatu zenetik hainbat alditan birpasatua izan da. Herrialde guztiek bertan proposatutakoa beteko balute, ozono geruza 2050. urterako susper daitekeela uste da. Hitzarmenak lortutako inplementazio mailaren ondorioz, nazioarteko kooperazioaren adibidetzat hartzen da.\n1 Helburu eta terminoak\n1.1 Klorofluorokarbonatoen (CFC) erabilpena murrizteko plana\n1.2 Hidroklorofluorokarbonatoen (HCFC) erabilpena murrizteko plana\n3 Fondo multilaterala\n5 Hitzarmenaren eragina\nHelburu eta terminoakAldatu\nHitzarmena ozonoa kimikoki desegiten duten substantzietan zentratzen da. Substantzia hauek kloro eta bromo elementuak dauzkatenak dira (fluorraren bidez soilik halogenatuak direnek ez baitute ozonoa kimikoki desegiten). Substantzia talde bakoitzak egutegi bat dauka, bere ekoizpen eta erabilpena murriztuz joan dadin, azkenean bere erabilpena partzialki ezabatu arte.\nKlorofluorokarbonatoen (CFC) erabilpena murrizteko planaAldatu\nHitzarmena sinatutako estatuen arabera Montrealgo Protokoloaren helburua honako hau da: Ozono geruza kimikoki aldatzen duten eta osasunerako eta ingurumenarentzat kaltegarriak izan daitezken substantzien igorpenak mundu osoan onartuz...Aipatutako igorpenen kantitatea mundu osoan egokitasunez murrizteko eta modu horretan ozono geruza babesteko asmoz, eta horretarako ezagutzen diren aurrerapen zientifiko eta teknologikoak erabiliz, isurpenak guztiz ezabatzea lortzea da hitzarmenaren helburu nagusia. Herrialde bakoitzaren beharrak (garapen arloan) eta alderdi tekniko eta ekonomikoak kontuan hartuko dira. Hori kontuan hartuz garapen bidean dauden herrialdeek herrialde garatuek baino plan sinpleagoa bete behar izango dute.\n1991 eta 1992 urteen artean, ezin da CFC gasen erabilpen eta ekoizpenaren maila basikoa gainditu. 1994. urtean, ekoizpen eta erabilpen mailek ezin dute 1986. urteko mailen %25a gainditu. 1996. urterako, aipatutako erabilera eta ekoizpenak guztiz ezabatzea lortu behar da. Bestalde, hainbesteko kalterik eragiten ez duten substantzien erabilpena 2010. urterako ezabatu behar da.\nHidroklorofluorokarbonatoen (HCFC) erabilpena murrizteko planaAldatu\nMontrealgo Protokoloaren batzorde betearazleak egindako berriemateek adierazi dutenez hitzarmena sinatu duten herrialdeek 2013. urtea ezarri dute HCFCen ekoizpena finko uzteko data bezala. 2015. urtetik aurrera, ekoizpen eta erabilpen mailak jaisteko plana urrera eramango da. HCFC gasak errefrigerazio sistemetan, apar plastikoen ekoizpenerako erabiltzen diren gas propultsatzailen behin behineko ordezkari moduan erabiltzen dira. Honetarako arrazoia HCFC gasek ozono geruzan eragiten duten kalte kopurua da. Beraien ordez erabiltzen direnek, ia 20 aldiz gehiago kaltetzen dute ozono geruza eta beroketa globalarengan duten eragina nabarmenki handiagoa da. Gainera, ez dago gas horien ordezko aukera egokirik, eta horregatik oso gutxi dira CFC eta HCFC gasak erabiltzen ez diren egoerak. Gas hauek asko erabiltzen dira hainbat sektoretan, hala nola nekazaritzan. Beraz beraien efektu produktiboa nahiko handia da. Bestalde, badira hainbat gobernuz kanpoko erakunde, substantzia horien erabilpena murrizteko proposamenak egin dituztenak.\nMario Molina eta Frank Sherwood Roland ozono geruzan zegoen zuloa CFC gasek eraginda izan zitekeela esan zuten lehenengoak izan ziren. Gas hauek asko erabiltzen ziren hainbat aplikazioetan. Gas hauek, airea baino dentsoagoak direnez, ezin zirela goi-atmosferara heldu uste zen, baina CFCen bizitza luzea dela eta, aire korronteek eraginda, posiblea da ozono geruzara heltzea. Atmosferan, eguzki izpiek gas horiei erasaten diete, eta bromo eta kloro atomoak askatzen dituzte. Atomo horiek ozonoa erasotzen dute. Ozonoaren funtzio nagusia UVB izpiak xurgatzea da, eta lurrera hel daitezen ekiditen du horrela. Beraz, ozono kantitatea gutxitzeak izpi ultramore hauen erradiazio kantitate handiagoa jasatea suposatzen du.Ozono kantitatea gutxitzeak osasun arazo larriak sor ditzake, hala nola azaleko minbizia 1985. urtean, Farman, Gardinaer eta Shanklinek ozono "zulo" baten berri eman zuten "Nature" aldizkari zientifikoan. Zulo horrek ozonoaren kantitatearen gutximen nabarmena adierazten zuen. Urte berean, 20 herrialdek Vienako hitzarmena sinatu zuten, ozonoari kalte eragiten dioten substantzien erabilpena arautzeko negoziazioei hasiera eman ziena.\nFondo Multilaterala garapen bidean dauden herrialdeak laguntzeko prestatua dago. Herrialde hauek zailtasun gehiago dituzte CFC eta HCFC gasen erabilera murrizteko eta horretarako laguntza ekonomikoa ematen zaie, fondo horren bidez. Fondoa 7 herrialde industrialek eta beste 7 herrialde garatuk osatzen dute. Horren kudeaketa batzorde betearazlearen esku dago eta urtero, inplikatutako parteak fondoaren mugimenduaz informatuak izaten dira.\nGaur egun, Nazio Batuetan parte hartzen duten 196 estatuetatik 195ek berronetsi dute Montrealgo Protokoloa. Hala ere, Beijingo zuzenketa 154 herrialdek soilik sinatu dute. Bestalde, Estatu Batuetan, hainbat proposamen jarri dira martxan ozonoa deuseztatzen duten gasen erabilpena kontrolatzeko. Horietako bat Montrealgo Protokoloa indarrean jartzea da.\nOzonoa kaltetzen duten substantzien joera\nMontrealgo Protokoloa indarrean jarri zenetik ozonoa kaltetzen duten gasen kontzentrazio atmosferikoak egonkortu edo gutxitu dira. Ozonoa deuseztatzen duten beste substantzien kantitatea, ordea, handitu egin da, su itzalgailuetan erabiltzen baitira. Hala ere, beraien kontzentrazioa 2020. urterako gutxitzen hastea espero da. Bestalde, hitzarmenaren betekuntza izugarri handia izan da, substantzia horien debekuari ilegalki aurre egiten saiatzen diren bakan batzuk dauden arren. Antartida inguruan dagoen ozono zuloa berdin mantendu zen 3 urtetan zehar (2003-3006). 2006. urtean argitaratutako ikerketa batean ozono geruzaren hobekuntza nabaritu zen, batez ere hitzarmenaren ondorioz. Horregatik, Montrealgo Protokoloa nazioarteko ingurumen hitzarmenik eraginkorrena bezala hartuta dago. Hala ere, HCFC eta HFC gasak berotegi efektua sortzen duten gas gehienak dira. Substantzia hauen zifrak nahiko kezkagarriak dira. Gas hauek C02a baino 10.000 aldiz handiagoak diren baloreak hartzen dituzte. Montrealgo Protokoloak 2030. urterako gas hauen ekoizpena eta erabilpena guztiz kentzeko helburua ezarri du. Baina hitzarmenak ez ditu HFC gasak bere helburuen barnean hartzen, horiek ez diotelako ozono geruzari kalterik eragiten. CFC gasek berotegi efektu handia dute. Horregatik, hauek HFC gasengatik ordezkatzeak ez lioke ingurumenari kalterik eragingo. Gas hauen gehiegizko erabilpenak, ordea, nahiko kalte handia eragin liezaioke klima globalari.\n(Ingelesez)(Gaztelaniaz)(Frantsesez) United Nations Environment Programme: Ozone Secretariat\nTHE CFC-OZONE PUZZLE: Environmental Science in the Global Arena by F.Sherwood Rowland and Mario J.Molina\nThe Indispensable Element in the MONTREAL OZONE PROTOCOL by Richard Benedick\nThe evolution of policy responses to stratospheric ozone depletion by P. M. Morrisette, Natural Resources Journal 29: 793–820 (1989).\nHas the Montreal Protocol been successful in reducing ozone-depleting gases in the atmosphere? (NOAA Aeronomy Lab)\nDoomsday Déjà vu: Ozone Depletion's Lessons for Global Warming by Ben Lieberman\nHalon and the Ozone Layer\nAzken aldaketa 13 urria 2019(e)an, 21:00(e)tan


1853an indultu bati esker Euskal Herrira itzuli eta bertako karrikak kantuan zeharkatu zituen. Letrak eta musika sortzen jarraitu zuen; modu horretan, Gernikako Arbola deitu zuen konposizio bat taxutuz zuen. Madrileko San Luis kafetegian jo zuen lehen aldiz Juan Jose Altuna euskal organo-jotzailearekin batera. Orduan Madrilen bizi ziren euskaldun asko kafetegi horretara joaten ziren. Euskal Marsellesa abian zen; ereserkiak indarra hartu zuen, Euskal Herriraino heldu zen eta guztiek abesten zuten, sarritan denak batera, Iparraguirre ere han zela. Agintariek -Mazarredo- mehatxu gisa hauteman zituzten kantaldi haiek eta 1855ean kanporatu egin zuten urretxuarra, Guardia Zibilak lagunduta.


Hatz artikulazioen hantura | Sintomak, diagnostikoa, kausa eta tratamendua\n21 / 12 / 2016 /0 iruzkinak/i Muskulua eta eskeletoa, nahasteak/av duela\nHatz-artikulazioen hantura erreuma eta gotearekin lotzen da askotan. Baina gainkarga edo kalteengatik ere gerta daiteke.\n- Zer da hatz artikulazioen hantura?\nLehenik eta behin, garrantzitsua da artritis bat zer den definitzea. Medikuntza aldetik, artritis deitzen zaio. Honek immunitate-sistemaren eta zure gorputzaren erreakzio bat dakar. Kalte-mekanismoren bat gertatuz gero, odol-hornidura eta mantenugai gehigarriak bidaliko dira ingurura hura defendatzeko. Horrela, giltzaduran eta hanturaren likidoa handitu delako, eremua puztu egingo da. Artikulazioa presio-mina, gorrixka eta mingarria bihur daiteke. Gogoratu garrantzitsua dela hantura eta infekzio bat bereiztea.\nArtikulua: Hatz-artikulazioen hantura\nAzken eguneratzea: 29.03.2022\n- Osloko Vondtklinikkeneko gure diziplinarteko sailetan (Lambertseter) eta Viken (Eidsvoll soinua og Råholt) Gure klinikoek gaitasun profesional bikaina dute gihar, tendoi eta artikulazioetako gaixotasunen ebaluazioan, tratamenduan eta errehabilitazioan. Egin klik esteketan edo bere gure sailei buruz gehiago irakurtzeko.\nHatz artikulazioen hanturaren arrazoiak\nAzkar bana ditzakegu hatz-hanturaren arrazoiak hiru kategoria nagusi hauetan:\n1. Lesioak (Klamping)\nErreumatismoa eta erantzun autoimmuneak\nHanturazko erreakzioak defentsa mekanismo natural bat dira\nGoian esan bezala, hatz artikulazioen hantura hainbat arrazoi ezberdinek eragin dezakete. Baina gogoratu hanturazko erreakzioak gorputza defendatzeko modu naturala direla. Hantura bat (hanturazko erantzun arina) erantzun natural normala da ehun bigunak, muskuluak, artikulazio-ehunak edo tendoiak narritatuta edo hondatzen direnean. Hantura-prozesu hau handiegia denean hantura handiagoa gerta daiteke.\nLesioak (atzamarra estutzea)\nDemagun hatza estutu duzula atean. Atximurtzeak ehun bigunetako lesio bat ekarri du eta gorputzak berehala erreakzionatuko du. Odol-plasma eta fluido kantitate handiagoak zauritutako hatzera bidaltzen dira, eta horrek fluido-edukia (hantura), mina, bero-garapena eta azala gorrixka sortzen ditu. Askotan hantura apurtutako eremutik hurbilen dagoen hatz-artikulazioan nabarituko da. Lesioa sendatu ahala, hantura gutxitzen joango da pixkanaka.\nHatz artikulazio puztuak eta hanturatuak artritis septikoak eragin ditzake. Artritis mota honek gorputzeko edozein artikulaziori eragin diezaioke -hatz-artikulazioetan barne- eta sukarra, hotzikarak eta mina ere eragingo ditu gorputzean. Infekzioa normalean estafilokoko horiek eragiten dute. Normalean kaltegabea den okindegia, baina tratatu gabeko zauriak eta larruazaleko mozketak kutsa ditzakeena. Hori dela eta, gogoratu zauri bat beti garbitzearen garrantzia, ur eta xaboiarekin behintzat, zauri bat irekita baduzu. Hau bereziki garrantzitsua da adinekoentzat eta immunitate-sistema murriztua duten pertsonentzat.\nTratatu gabeko artritis septikoarekin, hanturazko erreakzioa gero eta handiagoa izango da eta, azkenean, artikulazioan kalteak eragin ditzake. Fluido sinovialaren aspirazio-probak leukozito-maila handiak erakutsiko ditu. Hauek infekzioei aurre egiten dieten globulu zuriak dira. Pertsonak CRPn erupzioa eta globulu zurien maila altua izan ditzake odol azterketan.\nHainbat motatako diagnostiko erreumatikoak daude hatz-artikulazioen hanturak eragin ditzaketenak. Hala ere, modu ezberdinetan nabarmentzen dira zein artikulaziori eragiten dioten -eta zer modutan-.\nEskuko artritis erreumatoidea - Photo Wikimedia\nArtritis erreumatoidea diagnostiko autoimmune bat da, non gorputzaren sistema immunologikoak bere artikulazioei eraso egiten die. Diagnostikoak artikulazioetako mina, artikulazioen zurruntasuna, hantura eta artikulazioetan kalte endekapenezkoak ekar ditzake. Bereziki, diagnostiko erreumatikoak simetrikoki joko du, hau da, berdin gertatzen da bi aldeetan. Ezkerreko eskuari eraginda, eskuineko eskuari ere eragingo dio. Behatzak eta eskuak, zoritxarrez, erreuma mota hau duten pertsonentzako gune ahulenen artean daude.\nDiagnostikoa faktore erreumatikorako eta antigorputzetarako emaitza positiboak erakusten dituzten odol-analisien bidez egiten da. X izpiek artikulazio-inpaktuaren eta artikulazioen kaltearen norainokotasuna erakusten lagun dezakete. Artritis erreumatoideak, lupusak bezala, deformazio handiak sor ditzake eskuetan eta hatzetan denborarekin.\nJende askok larruazaleko gaixotasunaren psoriasia entzun du. Gutxiagok daki diagnostiko hori duten pertsonen % 30 inguruk artritis psoriasikoaren diagnostiko erreumatikoa ere garatzen dutela. Artritis erreumatoidea bezala, artikulazioetan eragin dezakeen diagnostiko autoimmune bat da eta artikulazioetako mina eragin dezake.\nArtritis psoriasikoan, kanpoko hatz artikulazioak dira kaltetutakoak (askotan DIP artikulazioak deitzen dira ingelesezko laburduraren ondoren). Hau hatz-puntetatik hurbilen dagoen artikulazioa da, eta horrek daktilitisa deritzona sor dezake, hau da, hatz (edo behatz) osoa puztu egiten duen hantura bat da. Hanturak "txistorra-itxura" ematen du, eta "txistorra behatzak" terminoak sarritan hantura mota horri egiten dio erreferentzia.\nArtritis psoriasikoak sintoma zerrenda luzea sor dezake\nArtritis psoriatikoak hatzetako hanturaz eta hanturaz gain, beste sintoma batzuk sor ditzake, hala nola:\n'Bilatu' iltzeetan eta iltzeetan kalteak\nTendoi eta lotailuetako mina\nBegien hantura (Irisaren hantura)\nDigestio-arazoak (idorreria eta beherakoa barne)\nNori eragiten dio hatz artikulazioen hantura?\nKontuan izanda hatz-artikulazioetan hantura ere gerta daitekeela zaurien eta astinduen lesioen ondorioz, orduan, egia esan, denek eragin dezakete hatz-artikulazioen hanturak. Hala ere, gaixotasun erreumatiko baten seinale posiblea ere bada, batez ere bi aldeetan simetrikoki gertatzen bada. Jarri harremanetan zure medikuari, azterketa eta ebaluazioa egiteko, erreuma sintomak dituzula nabaritzen baduzu. Oiloak hanturaren kausa ebaluatzen lagunduko dizu, baita odol-azterketan diagnostiko erreumatikoak egiteko erupziorik duzun ikusteko ere.\nHatz artikulazioen hanturaren diagnostikoa\nHatz-artikulazioen hanturak sintoma bereizgarriak ematen ditu sarritan, hala nola hantura, gorritasuna eta presio-mina. Baina batez ere diagnostikoa egiterakoan bilatzen ari den azpiko faktoreak dira. Odol-analisiek hainbat erreuma mota proba ditzakete. Aldi berean, hatz artikulazioen X izpien azterketa batek artikulazioetan higadura-aldaketak edo kalte-erreakzioak azter ditzake.\nHatz-artikulazioen hanturaren tratamendua eta autotratamendua\nArtikuluaren zati hau bi kategoriatan banatzen dugu: tratamendua eta autotratamendua. Hemen lehenik eta behin muskulu-eskeletoko nahasteetan adituen bidez bilatu daitezkeen tratamendu-moldei buruz ari gara. Ondoren, artritis erreumatoidea baduzu, zein autoneurri saiatu behar duzun aztertuko dugu.\nHatz artikulazioen hanturaren tratamendua\nKinesio taping eta kirol grabaketa\nJarri harremanetan zure medikuarekin hanturaren aurkako sendagaiei buruzko aholkuak lortzeko. Askok beren burua aitortuko dute zerrendan ikusi arte dosi baxuko laser terapia. Tratamendu forma segurua da eta artritisaren aurkako efektua ongi dokumentatua du, hantura eta hatzetako mina murrizteko. Ikerketek, besteak beste, eraztun-hatzaren tamainaren murrizketa argia, hantura gutxiago eta mina arintzea erakutsi dute (1). Laser terapiarekin ohiko tratamendu plan bat 5-7 kontsulta da. Azken tratamenduaren ondoren 8 aste arte ere hobekuntza iraunkor bat ikus zitekeen. Laser terapia kiropraktiko eta fisioterapeuta moderno batzuek egiten dute. Laser terapia eskaintzen dugu gure sail guztietan Minaren klinikak.\nHatz-artikulazioen hanturaren aurkako autoneurketak\nEguneroko esku ariketak\nBehatzen hantura erreumatiko erregularra jasaten baduzu, erabiltzen saiatu behar duzu konpresio eskularru bereziak (esteka leiho berri batean irekiko da) egunero. Hauek mina arintzen dute eta eskuaren funtzioa hobetzen lagun dezakete. Askok haiekin lo egitearen eragina ere salatzen dute. Aholku hau ematen diegu sintomatologia mota honek kezkatzen dituen gure paziente guztiei. Honetaz gain, dokumentatuta dago eguneroko esku-ariketek helduleku-indarra eta eguneroko funtzioa mantentzen lagun dezaketela (2). Hemen behean bideoarekin formazio programa baten adibide bat erakusten dizugu.\nHatz-artikulazioen hanturarako ariketak eta ariketak\nGogoratu eguneroko ariketak doitzea, bai errepikapen kopuruari bai multzoei dagokienez, hanturaren arabera. Bestela, gogoratu egunero ariketa batzuk egitea ezer baino askoz hobea dela. Beheko bideoan, Alexander Andorff kiropraktikoak erakusten du Lambertseter Chiropractor Center eta Fisioterapia eskuak entrenatzeko programa garatu.\nBIDEOA: 7 Ariketa Eskuen eta Behatzen Artrosirako\nSartu gure senideekin! Harpidetu doan gure Youtubeko kanalean (esteka beste leiho batean irekiko da) doako ariketa-programa gehiago lortzeko eta osasun-ezagutza berritzeko.\nJarri gurekin harremanetan: Gure klinikak\nEbaluazio, tratamendu eta entrenamendu modernoak eskaintzen ditugu gihar eta artikulazioetako gaixotasunetarako.\nAnima zaitez gurekin harremanetan hauetako baten bidez gure klinika espezializatuak (klinikaren ikuspegi orokorra leiho berri batean irekiko da) edo aktibatuta gure Facebook orria (Vondtklinikkene - Osasuna eta Ariketa) galderarik baduzu. Hitzorduetarako, XNUMX orduko online erreserba egiten dugu hainbat kliniketan, zurekin egokiena den kontsulta-ordua aurki dezazun. Klinikako ordutegian ere deitu dezakezu. Oslon diziplinarteko sailak ditugu (tartean Lambertseter) eta Viken (Råholt og Eidsvoll). Gure terapeuta trebeak zure berri izatea espero dute.\n"- Ez utzi eguneroko bizitzako minak kentzen dizun mugimenduaren poza!"\nIturriak eta Ikerketa:\n1. Baltzer et al, 2016. Maila baxuko laser-terapiaren (LLLT) eragin positiboak Bouchard-en eta Heberden-en artrosian. Laser Surg Med. 2016ko uztaila; 48 (5): 498-504.\n2. Williamson et al, 2017. Artritis erreumatoidea duten pazienteentzako esku ariketak: SARAH ausazko kontrolatutako saiakuntzaren jarraipen luzea. BMJ irekia. 2017ko apirilak 12; 7 (4): e013121.\n(Sentitu lasai gure bideoak iruzkintzen - eta gogoratu harpidetza egiten)\nhttps://usercontent.one/wp/www.vondt.net/wp-content/uploads/Vondt-i-hånden-Foto-Wikimedia.jpg?media=1648573622 427 640 duela https://usercontent.one/wp/www.vondt.net/wp-content/uploads/logo-website.png?media=1648573622 duela2016-12-21 21:27:262022-03-29 15:52:18Hegalen hantura\nAkupunturak fibromialgia arindu dezake Belaunaren hantura


Ekitaldiak Los Secretos 40 aniversario\n01.11.2018 - 21:00 Auditorioa/AuditorioCentro Kursaal Elkargunea Los Secretos taldeak 40 urte bete ditu. Bere bizitzak aztarna sakon bat utzi du hainbat belaunaldien memorian. Historiaren parte izatea baino, pop nazionalaren historia bera dira. Bizitza luze honen lorpena ospatzeko, aurten taldeak “urteurreneko kontzertu bereziak” eskainiko ditu non hilabete hauetan hiri gehiago gehituko diren. Zita saihestezin hauetan, oraindik ere bidean jarraitu izateko arrazoiak erakutsiko dizkigute eszenatoki gainean. Argi eta garbi, bidaia hau bukaeratik urrun dago eta oraindik bide luzea dauka. Bira honetan 40 urteko historia berpiztuko da kantuz kantu.


Lehengo lepotik burua - - Goiena.eus\nAgurne Barruso 2016-09-02 08:38\nAbuztuaren hasieran, oporrak hartuta, eten bati ekin genion.\nOporrek egunerokotasunarekin apurtu eta bizimodua aldatzeko aukera eskaintzen dute. Bueltan, lehengo arazoak eta koskak desagertuta egongo direlakoan eta proiektu berriak abiatuko ditugulakoan hasten dugu abuztua.\nIrailean, lehengo lepotik burua. Udan ez dira gauzak gehiegi aldatu. Madrilen, hirugarren hauteskundeak izango ote diren da zalantza, Erkidegoan Arnaldok hautagai izateko aukera legalik izango ote duen dugu kolokan… Iraila iritsi da eta berriz gaude hauteskundeen zurrunbiloan sartuta. Hamabost hilabetetan 4 hauteskunde eta 2 galdeketa izan ditugu Gasteizkoak kontatuta.\nEta arazoek eta koskek bere horretan darraite. Raxoyk argi erakutsi du Españaren batasuna dela beraien lehentasuna, egoera sozio-ekonomikoak gainbeheran jarraitzen du, emakumeen aurkako eraso matxistak areagotu egin dira udan, jaien testuinguruan; errefuxiatuen aferak ez du etenik, Gazteluk milaka kilometrora jarraitzen du dispertsatuta…\nBada, oporrak pasatuta, zakua bete lan daukagu hasi berri dugun ikasturterako. Beste atsedenaldi bat etorriko da urtebete barru eta bitartean ekin lanari sendo, ez dugu besterik egoera aldatu nahi badugu.


Berrikuntza eta teknologia osasun sektorearen zerbitzura\nBai lehen mailako arretako bai ospitaleetako profesional medikoak osasun sektorearen abangoardian egon daitezen, funtsezkoa da beren lana egiteko ahalik eta baliabide onenak ematea. Horregatik, garrantzitsua da funtsezko teknika bat erabiltzeko aukera izatea: irudi edo ultrasoinu bidezko diagnostikoa.\nFonendoskopia eta estetoskopioa ordeztu ditu ekografiak, aditu batzuen ustez, eta ezinbesteko teknika bihurtu da profesional guztientzat, bizkorra, ziurra eta segurua delako; horri esker, gero eta gehiago erabiltzen dute ez bakarrik erradiologoek, hasieran bezala, baizik eta baita beste espezialista batzuek ere (hala nola kardiologoak, zirujauak, endoskopistak, obstetrak, ginekologoak, erreumatologoak, traumatologoak, anestesistak eta fisioterapeutak).\nEkografiak ez du inbaditzen, ez du minik ematen eta ez du kontraindikaziorik, ez baitu erradiazio ionizatzailerik askatzen. Gainera, azaleko ehun bigunak ez ezik, organoak mugitzen ere erakusten ditu. Hau da, ekografiari esker, denbora errealean ikusten da nola funtzionatzen duten organoek, eta hori oso garrantzitsua da diagnostikoa zehatza izan dadin eta ebakuntza kirurgikoak egin behar izanez gero.\nBeste abantaila bat: ekografiei esker, medikuak irudi zehatzak izotz ditzake, inguru horretako organoak nola dauden geroago eta arretaz aztertzeko. Gorputzeko ia edozein tokitan egin daitezke ekografiak, eta gero eta gehiago erabiltzen dira era guztietako gaixotasunak diagnostikatzeko.\nZenbait enpresatako (adibidez, Hitachi Medical) dibisio espezializatuek aurrerapen berritzaileenak eskaintzen dituzten azken belaunaldiko beren ekografoetan; adibidez, kalitate handiko soinua erreproduzitzea, diagnostiko bizkorra eta zehatza izateko. Horrez gain, bereizmen handiko irudiak eta era guztietako transduktoreak dituzte, diagnostikoak seguruago egiteko. Orain, teknologiarik onena eskura daiteke renting sistemari esker, asegurua, muntatzea, instalazioa eta 48 hilabeteko bermea barne.\nSEKTOREAREN BILTZAR HANDIA\nMaiatzean, sektorearen biltzar garrantzitsuenetako bat egin zen Iruñean: Erradiologia Medikoaren Espainiako Sozietatearen 34. Biltzar Nazionala (SERAM). Topaketa horretan, arloko profesionalek ezagutzak, aurrerapen zientifikoak eta esperientziak partekatu ahal izan zituzten eta, horrez gain, hainbat jardueratan parte hartu; besteak beste, prestakuntza saioak, saio zientifikoak eta eguneratzeko saioak, tailerrak, saio interaktiboak eta kasuen irakurketak). Programan, maila oinarrizkoeneko topaketetatik espezializazio maila handiko saioetara izan ziren.\nTopaketa horietako batzuk gaixoekin eta gaixoen elkarteekin egin ziren, eta herritarrek ere hartu ahal izan zuten parte, medikuntzako profesional horien lana ageriago jartzeko.\nTeknologia onena nahi baduzu, eskura ezazu CaixaBank Payments & Consumer-ek eskaintzen dizkizun berme eta zerbitzuekin, zure negozioa gurea balitz bezala sentiarazten baitigute. Behar duzun ekipamendu guztia finantza dezakegu, eta baldintza onenetan. Ez bitan pentsatu, eta informa zaitez HEMEN


Ezkerraldea Gaztedi agenda berria\nBy Admin DosIn Bloga, Formación\nHona hemen Ezkerraldea Gaztedi agenda berria abendura arte eskainiko diren ekintzekin. Elikagaiak manipulatzaileko tailerrak, zeinu hizkuntza eta ingelesez hitz egiteko...\nGazte Agenda berria eskuragarri dago\nBy Admin DosIn Bloga, Formación, OcioTags actividades, aisia, Formación, gazte agenda, gazteak, jóvenes, Prestakuntza\nHona hemen apirila-uztaileko Gazte Agenda! Beti bezala oso ekintza interesgarriak dauzkagu eguraldi onera eta udara begira. Elikagaien manipulazio tailerraz edota...\nEuropear Gazte Informazioaren Eguna 2018\nBy Admin DosIn Bloga, Empleo, Formación, movilidad, programas europeos\nEuropear Gazte Informazioaren Eguna dela eta, Gazte Bulegotik ere azpimarratu nahi dugu gazteak emantzipazioaren bidean eta herritarrak izateko garapenean laguntzeko...\nDJ Profesionaleko eta Bideo Storytelling-eko doako kurtsoak\nBy Admin DosIn Bloga, Formación, Prestakuntza, Sin categoria\nBarakaldoko Udaleko garapen Agentzia den Inguraldek, doako bi ikastaro berrien deialdia egin du Bizkaiko Foru Aldundiak sustatuta. Ikastaroak Barakaldon edo...\nBy Gaztebulegoa BarakaIn Bloga, FormaciónTags antirumores, convivencia, zurrumurrikez\nBarakaldoko Gazteria eta Immigrazio arloek bat egin dute aurten ere, gazteentzako proiektu bat aurrera eramateko. Kulturartekotasunaren arloan elkarbizitza hobetzea da...\nBarakaldoko Enplegu plana: gazteentzako aukera\nBy Gaztebulegoa BarakaIn Bloga, Empleo, Formación\nUdaleko Enplegu Planaren bitartez, datorren hilabeteotan Barakaldon onura publiko proiektuak garatzeko 102 pertsona kontratatuko dira. Lanpostu asko 35 urtetik beherako...\nGazteentzako formakuntza eskaintza berria\nBy Gaztebulegoa BarakaIn Bloga, Empleo, Formación, movilidadTags Empleo, Formación, gratuito, ofertasformativas\nUdazkenarekin batera gazteei zuzendutako formakuntza eta ikastaroen eskaintza ugari dator. Ikastaro gehienak doan izango dira. Informatika eta web orrialdeak sortzeko...


Feminismo erradikal - Wikipedia, entziklopedia askea.\nZuzendu beharrekoa: Liburuen izenburuak jatorrizkoan edo euskaraz eman behar dira\nOrriari Errotiko feminismo izenburua jartzea proposatu da.\nFeminismo erradikala feminismoaren joera bat da. Ameriketako Estatu Batuetan jaio zen 1960ko hamarkadan eta 1970eko hamarkadan jarraipena izan zuen. Gizartean sortzen diren botere harremanetan zentratzen da korronte hau, zeinetan gizonaren papera goraipatzen den. Feminismo erradikal izena hartzen du bere helburua dominazioaren oinarria zein den ikertzea delako.\nErradikalentzat dominazio patriarkalaren eremutzat hartzen dituzte esferako esparru batzuk une horretara arte pribatutzat hartzen zirenak. Beraiek eragin zuten gizartea eta sexualitatea eraikitzen duten botere harremanak hartzeko teoria politikoan iraultza bat izatea, eslogan batean laburbildu zuten dena: pertsonala politikoa da. Haien ustetan gizon guztiek onura ekonomiko, sexual eta psikologikoak irabazten zituzten patriarkatuaren eskutik. Horrela islatzen da New York Radical Feminsit (1969) taldearen sorrera manifestuan.\nFeminista erradikalek 60. hamarkadako mugimendu ezkertiarrekiko, zeinek feminismoa sozialismoarekin eta demokraziarekin erlazionatzen zuten, distantzia garatu zuten patriarkatuaren aurka borrokatzeko. Korronte honetatik feminismoaren beste korronte batzuk jaio dira, feminismo kulturala esaterako.\n2.1 Autokonzientizazio taldeak\n60ko hamarkadaren amaieran Estatu Batuetan sistema kapitalistarekiko atsekabea nagusi zen hainbat arrazoigatik. Alde batetik “urrezko ametsa” deitutakoa amaitzen ari zen Kennedyren heriotzarekin, bestetik Asiako Hegoekialdean zeuden gatazkak eta gobernuekiko konfiantza falta. Guzti horri gehitu behar zaio Bettu friedan-ek 1963an argitaratu zuen “La mistica de la feminidad” izeneko liburura, zeinak Pulitzer saria irabazi zuen urte bat beranduago (1964).\nKate Millett-ek idatzitako "Sexual politics" liburua oinarrizkoa izan zen feminismo erradikalarentzat\nMugimendu feminista garai horretako bi protesta talde garrantzitsurekin harremandu zen, batetik Studen Nonviolent Coordinating Commitee (SNCC) zeinak beltzen eskubideen alde borrokatzen zuen, eta bestetik Students for a Democratic Society (SDS) zeinak gizarte eskubideen alde eta Vietnamgo gerraren aurka borrokatzen zuen. Emakumeek mugimendu hauetan parte hartu zuten, baina guztiak ez zeuden eroso, azken finean mugimendu hauetan gizonek agintzen zuten eta Iparamerikako kultura kritikatzen bazuten ere, kultura horretan zegoen sexismoa onartzen zuten.\nFeminismo erradikalaren marko teorikoa 1970ean argitaratutako bi lanetan oinarrituta dago: Poltical Sexual (Kate Milet) eta La dialéctica de la sexualidad (Sulamith Firestone). Lan hauek patriarkatua eta generoa bezalako terminoak landu zituzten. Bi idazle hauek idatzitako obretaz aparte, emakumezkoen mugimendu desberdinetan parte hartu zuten.\nGarai honetan sortu ziren emanzipazio mugimenduetako emakume asko ez zeuden pozik betetzen ari ziren paperarekin, horregatik berrantolatzea erabaki zuten. Hau horrela izanik, feminismo erradikalak hartu zuen lehendabiziko erabakia izan zen gizonengandik banantzea eta Emakumeren Askatasunaren Mugimendua eratzea.\nFeminismoaren historian jakintsuak diren zenbait adituren ustetan mugimendu feminista erradikalak eginiko ekarpenik garrantzitsuena autokontzientizazio taldeak izan ziren. Ekintza hau New York Radical Women (1967) hasi zen, ekintza honek ahalbidetzen zuen taldeko emakume bakoitzak aukera izatea opresioa jasaten zuen modua azaltzeko. Talde hauen helburua emakumeen kontzientzia piztea zen, emakumeek jasaten duten opresioarekiko.\nAzken aldaketa 29 apirila 2021(e)an, 17:25(e)tan\nOrriaren azken aldaketa: 29 apirila 2021, 17:25.


Gastronomia - Hotel Nafarrola\nGastronomia jasangarri, ekologiko eta hurbiltasuneko jakietan oinarritua.\nLurrak eta itsasoak, bizitza, osasun eta plazer iturri legez, gure plater guztien zapore eta freskotasuna ematen dizkigute. Elikagai bakoitzak historia bat duelako eta honeek lortzeko lan egiten duten pertsonak bereziak direlako, materialarekiko errespetua maximoa da. Errespetu, tradizio eta fusioaren jakin-min hori dira gure sukaldaritzaren jatorria eta zerumuga.\nNafarrola hotelak jangela bat du, non gure gonbidatu guztiek prezioan barne gosari goxo bat gozatu ahal izateko. Era berean, gosaria gelan eta gosari zerbitzuaz gozatu ahal izango dute goizaldean (5:00etatik 7:00etara), hala eskatzen duten bakoitzean.\nNafarrola hotelak Picnic zerbitzua eskaintzen die bere bezeroei, gure gastronomiaren onenaz goza dezaten edonon eta edonoiz. Mendirako edo hondartzarako, ilunabar magiko baterako edo hirirako, zuretzat menu egokia diseinatuko dugu.\nNafarrola hotelak ekoizpen ekologiko, tokiko eta jasangarriak diren produktuetan oinarritutako afari-zerbitzua eskaintzen du, eta bertan, barazkietan oinarritutako platerak, bertako gourmet kontserbak eta garaiko produktuak aurki ditzakezu. Kartan edo menutik eskatutako hainbat plater eskaintzen ditugu, baita gela eta terraza zerbitzurako pikoteo aukerak ere.\nHorrez gain, gure hotelean ostatu hartzen duten taldeentzat (>4 logela), aldez aurretik kontratatu daitekeen gourmet afari zerbitzua eskaintzen dugu.\nGure ingurunean, gainera, Nafarrola Hotelaren eskaintza gastronomikoa osatzen duten erretegi oso onak ditugu.\nBere jangelan gosaltzeko eta afarirako jatetxe-zerbitzuaz gain, Nafarrola Hotelak Honesty Bar bat du bere bezeroentzako ardo eta likore sorta erakargarria duena, eta bertan Nespresso kafea eta infusioak doakoak dira.\nGure platerak zerbitzatuko dizkizugun mahai-tresnak hemen bertan, gure auzoan, ekoitzi ditu Vicente Alcaide artisauak, eta elikagaietarako forma anitz eta egokiak lortu ditu, bere sorkuntzen bidez bastikotasuna eta modernitatea uztartuz.